pythainlp/thai-wiki-dataset-v4 huggingface dataset:
ความคิด (เพลงอภิวัชร์ เอื้อถาวรสุข)

"ความคิด" เป็นซิงเกิลจากอีพีอัลบั้ม "มิลเลียนเวส์ทูไรท์พาร์ต 1" ขับร้องและประพันธ์โดย อภิวัชร์ เอื้อถาวรสุข (แสตมป์) นักร้อง นักแต่งเพลงและสถาปนิกชาวไทย ซึ่งเป็นอีพีอัลบั้มแรกของแสตมป์ สังกัดค่ายเลิฟอีส ดูแลการจัดจำหน่ายโดยโซนี่มิวสิค (ประเทศไทย) ออกจำหน่ายเมื่อวันที่ 12 กุมภาพันธ์ พ.ศ. 2552 เป็นเพลงที่ประสบความสำเร็จอย่างมาก
เพลง "ความคิด" เป็นเพลงรักเศร้าๆ บรรยายถึงความรักที่ต้องลาจากกันไป ซึ่งได้นำไปใช้ประกอบภาพยนตร์เรื่อง "ณ ขณะรัก" (A Moment in June) อีกด้วย ส่วนเพลง "คนที่คุณก็รู้ว่าใคร" เป็นการร้องขอจากภาณุพล เอกเพชร (โจ้) ที่ขอให้แต่งคำร้องให้ แต่ทว่าไม่ได้นำไปใช้ จึงนำมารวมเข้ากับอัลบั้มนี้
เพลงนี้สามารถขึ้นสู่ชาร์ตอันดับหนึ่งในหลายคลื่นวิทยุของประเทศไทย อาทิ ซี้ดเอฟเอ็ม กรีนเวฟ แฟทเรดิโอ เป็นต้น ทำให้เขาได้รับการเสนอชื่อเข้าชิงรางวัล "ซี้ดอะวอร์ดส์" ครั้งที่ 5 ใน 3 สาขา คือ "ศิลปินชายยอดเยี่ยม" จากอัลบั้ม "มิลเลียนเวส์ทูไรท์พาร์ต 1" "เพลงยอดนิยมสุดซี้ดประจำปี" และ "เพลงยอดเยี่ยมประจำปี" จากเพลง "ความคิด"
การตอบรับ.
เพลง "ความคิด" ติดอันดับสูงสุดที่ 1 จากการจัดอันดับของแฟตเรดิโอ ในชาร์ต แฟต 104.5 ชาร์ตท็อป 40 ประจำวันที่ 1 กุมภาพันธ์ พ.ศ. 2552 และได้อันดับสูงสุด 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 11 มีนาคม พ.ศ. 2552
สมาคมฮินดูสมาช

สมาคมฮินดูสมาช หรือ วัดเทพมณเฑียร เสาชิงช้า เป็นโบสถ์พราหมณ์ลัทธิไวษณพ ตั้งอยู่ด้านบนของโรงเรียนภารตวิทยาลัย ถนนศิริพงษ์ แขวงสำราญราษฎร์ เขตพระนคร กรุงเทพมหานคร สร้างขึ้นเพื่อเป็นเทวสถานของพระวิษณุและเทพเจ้าฮินดู
เทวรูปในเทวสถาน.
โดยเริ่มต้นจากทางซ้ายมือสุดเรียงมาทางขวามือ โดยมี
รักเธอหัวทิ่มบ่อ

รักเธอหัวทิ่มบ่อ เป็นซิงเกิลจากอัลบั้มของวงดนตรี แฮงแมน จากอัลบั้มชุดแรกและชุดเดียว "แฮงแมน" ประพันธ์คำร้อง-แต่งทำนองและเรียบเรียงโดย ณัฐพล พุทธภาวนา ออกจำหน่ายครั้งแรกในวันที่ 9 ตุลาคม พ.ศ. 2550
การตอบรับ.
เพลง รักเธอหัวทิ่มบ่อ ได้อันดับสูงสุด 49 จากการจัดอันดับของแฟตเรดิโอ ในชาร์ตของ แฟต 104.5 ชาร์ตท็อป 75 ประจำวันที่ 30 ธันวาคม พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ยื้อ

"ยื้อ" เป็นซิงเกิลเพลงประกอบละครโทรทัศน์เรื่อง "ทรายสีเพลิง" ในปี พ.ศ. 2557 ทางช่อง 3 ขับร้องโดย ชลาทิศ ตันติวุฒิ ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย จักรกฤษณ์ มัฆนาโส 
เนื้อหาของเพลงนั้นออกแนวอารมณ์กินใจ ปนอารมณ์บีบครั้นนิด ๆ พูดถึงช่วงเวลาที่จะต้องสูญเสียคนรักไป และต้องการจะยื้อเอาไว้ให้นานที่สุด ช่วงเวลาเพียงแค่วินาทีเดียว ก็มีค่ามาก หากจะทำให้เขาได้อยู่กับเรา
มิวสิกวิดีโอเพลง "ยื้อ" เผยแพร่ครั้งแรกในยูทูบวันที่ 21 สิงหาคม พ.ศ. 2557 ซึ่งมิวสิกวิดีโอนั้นเป็นภาพจากฉากในละครละครโทรทัศน์เรื่อง "ทรายสีเพลิง"
การตอบรับ.
เพลง "ยื้อ" ได้ติดอันดับสูงสุดที่ 2 จากการจัดอันดับของ 95.5 FM Virgin Hitz ประจำวันที่ 8 พฤศจิกายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
คณะศิลปศาสตร์และวิทยาศาสตร์ มหาวิทยาลัยนครพนม

คณะศิลปศาสตร์และวิทยาศาสตร์ มหาวิทยาลัยนครพนม เป็นคณะ ของมหาวิทยาลัยนครพนม ตั้งอยู่ที่ 167 ม.8 บ.เนินสะอาด ต.นาราชควาย อ.เมือง จ.นครพนม 48000 เป็นองค์กรแห่งการเรียนรู้และเป็นคณะชั้นนำที่มุ่งผลิตบัณฑิตด้านภาษาและสังคมศาสตร์บนฐานการวิจัยและบริการวิชาการในอนุภูมิภาคลุ่มน้ำโขง ภายใต้ปรัชญาว่า จริยธรรม นำปัญญา สร้างคุณค่าความเป็นคน ผลิตบัณฑิตให้มีความรู้ความสามารถทางวิชาการ และทักษะในวิชาชีพเพื่อพัฒนาท้องถิ่น ตรงตามความต้องการของสังคม
ทวินริงโมเตกิ

ทวินริงโมเตกิ  เป็นสนามรถแข่งมาตรฐานสากล ที่จังหวัดโทะชิงิ ประเทศญี่ปุ่นที่มีชื่อเสียงไปทั่วโลก ด้วยความพิเศษของสนามแห่งนี้ ที่สะท้อนวิธีคิดของอุตสาหกรรมการผลิตรถยนต์ของประเทศญี่ปุ่น เมื่อ 16 ปีที่ผ่านมาได้วางแผนและมองไกลไปถึงอีกทศวรรษข้างหน้า เพราะที่นี่เป็นสนามทดสอบรถยนต์ที่นึกถึงเทคโนโลยีในการผลิต รวมถึงสามารถตอบโจทย์การรักษาสิ่งแวดล้อมได้อย่างยั่งยืน สนามแห่งนี้ถูกสร้างลึกลงไปเป็นแอ่ง รอบล้อมด้วยภูเขา ด้วยแนวคิดตั้งแต่เมื่อ 16 ปีที่แล้วว่า การผลิตรถเพื่อนำมาทดสอบที่สนามแห่งนี้ต้องรักษาสิ่งแวดล้อมได้ โดยเฉพาะอย่างยิ่งต้องสามารถลดแก๊สคาร์บอนไดออกไซต์ลงได้ต่ำที่สุด เพราะนั่นจะหมายถึงกฎกติกาในการผลิตรถยนต์ที่จำเป็นในอนาคตนั่นเอง
ทวินริง โมเตกิ ตั้งอยู่ ณ เมืองโมเตกิ ในมณฑลโตชิกิ บนเทือกเขาฮักโกะซึ่งอยู่ทางทิศเหนือของกรุงโตเกียวประมาณ 100 กิโลเมตร ซึ่งแวดล้อมไปด้วยป่าและสายน้ำบริสุทธิ์ของแม่น้ำนาคากาวะจากเทือกเขานาสุ
ภายในสนามทวินริง โมเตกิ แห่งนี้ประกอบไปด้วยพื้นที่ 4,000 ไร่ เฉพาะพื้นที่ของสนามทดสอบรถยนต์และสนามแข่งรถ จะใช้พื้นที่ประมาณ 35% หรือ 1,400 ไร่ ประกอบไปด้วยเส้นทางการแข่งระดับยุโรป 1 วง และเส้นทางการแข่งขันแบบวงรี หรือเส้นทางการแข่งขันแบบอเมริกัน (indy style) อีก 1 วง ภายในทวินริง โมเตกิ มีสถานที่น่าสนใจมากมาย ทั้งสนามแข่งรถ ทวินริง ซึ่งเป็นสนามที่ใช้แข่งรถในการแข่งขันระดับโลกอย่าง โมโตจีพี(Moto GP) ซุปเปอร์ฟอร์มูล่า(Super Formula) ซุปเปอร์จีที(Super GT) เอ็มเอฟเจ ซุเปอร์ไบค์(MFJ Superbike) มอเตอร์ไซค์ไต่เขาชิงแชมป์โลก(Trial World Championship) นอกจากนี้ยังมีโรงแรมระดับ 5 ดาว 135 ห้อง ฮอนด้า คอลเลกชั่น ฮอลล์ สถานที่จัดแสดงผลิตภัณฑ์ที่โดดเด่นหลากหลายจากประวัติศาสตร์ที่ยาวนานกว่าครึ่งศตวรรษของฮอนด้า และป่าเฮลโล วูดส์ (Hello Woods) ป่าลูกโอ๊คและนัทหลากชนิด ที่มีชีวิตรูปแบบต่าง ๆ อยู่ร่วมกันตามระบบนิเวศ ดำเนินไปตามวัฏจักร และ ศูนย์ฝึกการขับขี่ปลอดภัย (Active Safety Training Park) ที่สามารถสัมผัสสถานการณ์อันตรายที่อาจเกิดขึ้นจริงบนท้องถนนในสภาพแวดล้อมที่ปลอดภัย ขณะสนุกสนานกับการขับขี่และบังคับรถ 
แนวคิดหลักในการสร้างสนามแข่งทวินริง โมเตกิคือการอยู่ร่วมกับธรรมชาติ โดยพยายามรักษาธรรมชาติและผืนป่ารายรอบไว้ให้ได้มากที่สุด อีกทั้งยังรักษาระบบน้ำตามธรรมชาติ พยายามเพิ่มปริมาณป่าและต้นไม้ ใช้ทรัพยากรธรรมชาติอย่างคุ้มค่ามากที่สุด ทวินริง โมเตกิ ได้สร้างขึ้นให้กลมกลืนกับสภาพแวดล้อมซึ่งเป็นป่าโปร่ง และเทือกเขา ซึ่งหากไม่เข้ามาในทวินริงก็จะไม่ทราบเลยว่ามีสนามแข่งรถอยู่ที่นั่น
โลกเก่า

โลกเก่า  ประกอบด้วยทวีปแอฟริกา ทวีปยุโรป และทวีปเอเชีย ซึ่งเป็นที่รับรู้ของชาวยุโรป ชาวแอฟริกัน และชาวเอเชีย ก่อนการค้นพบทวีปอเมริกา ตรงข้ามกับ "โลกใหม่" ซึ่งหมายถึงทวีปอเมริกาเหนือ, ทวีปอเมริกาใต้และโอเชียเนีย
มาลัย (พืช)

มาลัย (ชื่อวิทยาศาสตร์: "Grewia asiatica") เป็นพืชในวงศ์ชบา เป็นไม้ผลัดใบ เปลือกหยาบสีเทา กิ่งห้อยลง กิ่งอ่อนมีขนแข็งห่อหุ้มหนาแน่น ใบเดี่ยว ร่วงง่าย ใบด้านบนมีขนปกคลุม ด้านล่างมีผงรังแค ดอกช่อ สีเหลือง ผลสดแบบเมล็ดเดียวแข็ง รูปกลมเป็นพูไม่ชัดเจน สีแดงหรือสีม่วง เนื้อผลนุ่ม มีเส้นใย สีขาวแกมเขียว รสเปรี้ยว เป็นไม้พื้นเมืองในแถบเทือกเขาหิมาลัยในปากีสถานและอินเดีย นิยมปลูกในอินเดีย ปากีสถาน บังกลาเทศ ในเอเชียตะวันออกเฉียงใต้พบทางภาคเหนือของไทยและเกาะลูซอน ประเทศฟิลิปปินส์ 
การปลูกและใช้ประโยชน์.
ผลสุก รับประทานเป็นของหวาน ในอินเดียทำเป็นเครื่องดื่ม เนื้อไม้ใช้ทำเครื่องใช้ เปลือกลำต้นใช้ฟั่นเชือก สารเมือกที่ได้จากการทุบเปลือกใช้ในการผลิตน้ำตาลในอินเดีย ในอินเดียใช้ผลเป็นยาบำรุง เปลือกต้นใช้เป็นยาป้องกันอาการระคายเคือง ผลของพืชชนิดนี้รับประทานได้ มีการปลูกเพื่อนำผลไปขาย ใช้ทำเชอร์เบต ชาวสันถัลใช้รากรักษารูมาติก ใบใช้รักษาแผลเป็นหนอง พืชชนิดนี้เป็นพืชรุกรานในออสเตรเลียและฟิลิปปินส์
การบูร (พรรณไม้)

การนำไปใช้ประโยชน์.
ประโยชน์ทางยา แก้ปวดท้องจุกเสียด ธาตุพิการ ขับลมในลำใส้ แก้ไอ
- สรรพคุณ
ตำรายาไทย เนื้อไม้ นำมากลั่นจะได้ “การบูร” รสร้อนปร่าเมา ใช้ทาถูนวดแก้ปวด แก้เคล็ดบวม ขัดยอก แพลง แก้กระตุก แก้ปวดข้อ แก้ปวดเส้นประสาท แก้รอยผิวหนังแตก แก้พิษแมลงต่อย และโรคผิวหนังเรื้อรัง เป็นยาระงับเชื้ออย่างอ่อน ขับเหงื่อ ขับเสมหะ ขับปัสสาวะ แก้ไข้หวัด และขับลม บำรุงธาตุ บำรุงกำหนัด ยากระตุ้นหัวใจ บำรุงหัวใจ เป็นยาชาเฉพาะที่ เป็นยาระงับประสาท แก้อาการชักบางประเภท ใช้ผสมเป็นยาเพื่อป้องกันแมลงบางชนิด เปลือกและราก กลั่นได้การบูร ใช้ 1-2 เกรน แก้ปวดขัดตามเส้นประสาท ข้อบวมเป็นพิษ แก้เคล็ดบวม เส้นสะดุ้ง กระตุก ขัดยอกแพลง แก้ปวดท้อง ท้องร่วง ขับน้ำเหลือง แก้เลือดลม บำรุงกำหนัด ขับเหงื่อ ขับเสมะหะ บำรุงธาตุ แก้โรคตา กระจายลม ขับผายลม นำมาผสมเป็นขี้ผึ้ง เป็นยาร้อน ใช้ทาแก้เพื่อถอนพิษอักเสบเรื้อรัง ปวดยอกตามกล้ามเนื้อ สะบักจม ทรวงอก ปวดร้าวตามเส้นเอ็น โรคปวดผิวหนัง รอยผิวแตกในช่วงฤดูหนาว แก้พิษสัตว์กัดต่อย
วอลเลย์บอลชายชิงแชมป์โลก รุ่นอายุไม่เกิน 23 ปี 2015

วอลเลย์บอลชายชิงแชมป์โลก รุ่นอายุไม่เกิน 23 ปี 2015 เป็นการแข่งขันวอลเลย์บอลชายรุ่นอายุไม่เกิน 23 ปี มีกำหนดจัดขึ้นที่ ดูไบ, สหรัฐอาหรับเอมิเรตส์ ระหว่างวันที่ 24–31 สิงหาคม พ.ศ. 2558 นับเป็นครั้งที่สองของการแข่งขันวอลเลย์บอลชายรุ่นอายุไม่เกิน 23 ปี
เกณฑ์การแข่งขัน.
รูปแบบการแข่งขันจะมี 12 ทีมแบ่งออกเป็นสองกลุ่ม กลุ่มละ 6 ทีม เล่นในรูปแบบพบกันหมดในแต่ละกลุ่ม 2 ทีมที่ดีที่สุดในแต่ละกลุ่มจะผ่านเข้ารอบรองชนะเลิศ ส่วนทีมที่ได้ลำดับที่ 3–4 ผ่านเข้ารอบชิงอันดับที่ 5–8
ทีมที่ผ่านการคัดเลือก.
สหพันธ์วอลเลย์บอลระหว่างประเทศ อนุญาตให้มีทีมจากเข้าร่วมการแข่งขันได้ทั้งหมดทวีปละ 2 ทีม คัดเลือกจากการแข่งขันชิงแชมป์ทวีป หรือขึ้นอยู่กับดุลยพินิจของแต่ละสหพันธ์ 
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แช่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
วอลเลย์บอลหญิงชิงแชมป์โลก รุ่นอายุไม่เกิน 23 ปี 2015

วอลเลย์บอลหญิงชิงแชมป์โลก รุ่นอายุไม่เกิน 23 ปี 2015  มีกำหนดจัดขึ้นใน อังการา, ประเทศตุรกี ระหว่างวันที่ 12–19 สิงหาคม พ.ศ. 2558
เกณฑ์การแข่งขัน.
รูปแบบการแข่งขันจะมี 12 ทีมเข้าร่วมแข่งขัน แล้วแบ่งออกเป็นสองกลุ่ม กลุ่มละ 6 ทีม แข่งขันแบบพบกันหมด โดย 2 ทีมที่มีคะแนนสูงสุดในแต่ละกลุ่มจะผ่านเข้าไปในรอบรองชนะเลิศ ส่วนทีมที่มีคะแนนเป็นลำดับที่ 3–4 ในแต่ละกลุ่มจะผ่านเข้าไปในรอบจัดอันดับ 5–8 และทีมที่มีคะแนนเป็นลำดับที่ 5–6 ในลำดับกลุ่ม จะได้อันดับที่ 9
ทีมที่ผ่านการคัดเลือก.
สหพันธ์วอลเลย์บอลระหว่างประเทศ อนุญาตให้มีทีมเข้าร่วมการแข่งขันได้ทั้งหมดทวีปละ 2 ทีม คัดเลือกจากการแข่งขันชิงแชมป์ทวีป หรือขึ้นอยู่กับดุลยพินิจของแต่ละสหพันธ์
การแบ่งกลุ่ม.
การจับฉลากแบ่งสายของแต่ละกลุ่มโดยใช้วิธีสลับฟันปลาจากการจัดอันดับโลก U20 ตัวเลขในวงเล็บหมายถึงอันดับโลก ยกเว้นเจ้าภาพอันดับที่ 4
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
การถ่ายทอดสด.
สหพันธ์วอลเลย์บอลนานาชาติจำหน่ายลิขสิทธิ์การถ่ายทอดโทรทัศน์ ให้แก่บริษัท บางกอกเอ็นเตอร์เทนเมนต์ จำกัด (BEC) ได้รับลิขสิทธิ์เพียงผู้เดียวในการถ่ายทอดการแข่งขันวอลเลย์บอลหญิงรุ่นอายุไม่เกิน 23 ปีชิงแชมป์โลก 2015 ผ่านทาง สถานีวิทยุโทรทัศน์ไทยทีวีสีช่อง 3 (เฉพาะช่อง 3 ออริจินอล และ ช่อง 3 HD รวมถึงช่อง 3 SD ในบางคู่) จะทำการถ่ายทอดสดการแข่งขันในครั้งนี้ โดยจะถ่ายทอดสดเฉพาะคู่ของสาวไทยลงแข่งขัน ทุกคู่ถ่ายทอดสดในเวลา 17:45 นาฬิกา (ยกเว้นนัดที่วอลเลย์บอลหญิงทีมชาติไทยพบกับทีมชาติจีน วันที่ 12 สิงหาคม 2558 เนื่องจากไทยทีวีสีช่อง 3 ร่วมกับ โทรทัศน์รวมการเฉพาะกิจแห่งประเทศไทย ถ่ายทอดสดพิธีจุดเทียนชัยถวายพระพรเนื่องในวโรกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ โดยหลังการถ่ายทอดสดการจุดเทียนชัยฯสิ้นสุดลง จึงมีการนำมาออกอากาศเป็นเทปในเวลา 20:00 น.)
ฮิคารุเซียนโกะ (เกม)

ฮิคารุเซียนโกะ  เป็นซอฟต์แวร์เกมสำหรับเกมบอยแอดวานซ์ ที่ได้รับการเปิดตัวจากโคนามิเมื่อวันที่ 25 ตุลาคม ค.ศ. 2001 
โดยเป็นคาแรคเตอร์เกม ที่อิงมาจากซีรีส์"ฮิคารุเซียนโกะ" ซึ่งเป็นการ์ตูนที่เกี่ยวกับหมากล้อม และได้มีเกมภาคต่อคือฮิคารุเซียนโกะ 2 ที่ได้รับการเปิดตัว ณ วันที่ 18 กรกฎาคม ค.ศ. 2002 และฮิคารุเซียนโกะ 3 ที่ได้รับการเปิดตัว ณ วันที่ 20 มีนาคม ค.ศ. 2003 
"ฮิคารุเซียนโกะ ภาคแรก".
เรื่องราวของเกมภาคนี้จะมีความสอดคล้องกับการ์ตูนต้นฉบับ ผู้เล่นจะเป็นฮิคารุ ผู้เป็นนักเรียนของโรงเรียนมัธยมต้นฮาเซะ เขาได้เข้าร่วมชมรมหมากล้อมและได้มีโอกาสแข่งขันกับโทยะ อากิระ
เกมภาคนี้ประกอบไปด้วยโหมดเนื้อเรื่อง โหมดเลือกคู่แข่ง และโหมดฝึกฝน (ขนาดของกระดานสามารถเลือกได้ทั้ง 9 เส้น, 13 เส้น และ 19 เส้น), โหมดเชื่อมต่อกับคู่แข่งอื่น (จำเป็นต้องมีสายเคเบิลเชื่อมต่อ), โจทย์หมากล้อม (ระดับแรกเริ่ม, ระดับกลาง, ระดับสูง 100 คำถาม+α) และโหมดตั้งค่า ซึ่งในระดับยาก ซีพียูฝ่ายตรงข้ามจะใช้เวลาคิดค่อนข้างนาน
"ฮิคารุเซียนโกะ 2".
ฮิคารุได้กลายเป็นนักศึกษาวัยหนุ่มผู้มีความมุ่งมั่น ภาคนี้มีการปรับปรุงเอฟเฟกต์เสียงเพิ่มเติม รวมถึงมีรูปแบบของคอลเลกชันหมากล้อม
เหตุการณ์เรื่องราวต่าง ๆ ในภาคนี้จะมีความใกล้ชิดกับตัวละครแต่ละตัว ตลอดจนมีโหมดเอาตัวรอดและโหมดการแข่งขัน
"ฮิคารุเซียนโกะ 3".
เป็นซอฟต์แวร์เกมที่จัดทำขึ้นสำหรับระบบเกมคิวบ์ และได้มีการทำเป็นตลับเกมบอยแอดวานซ์สำหรับดาวน์โหลดโดยเฉพาะ ที่สามารถดาวน์โหลดและเล่นได้จากการเชื่อมโยงโดยจอยแครี
โหมดเนื้อเรื่องจะเป็นการรวมจาก"ภาคแรก" และ"ภาค 2" นอกจากนี้ ใน"ภาค 3" ยังสามารถเล่นแบบจับคู่ ซึ่งเป็นการเล่นแบบ 2 ต่อ 2 ได้ถึง 4 คน
การตอบรับ.
ตามข้อมูลที่ปรากฏบนเว็บไซต์"นินเท็นโดเวิลด์รีพอร์ต" ณ วันที่ 30 มีนาคม ค.ศ. 2002 ได้มีการเผยว่า "ฮิคารุเซียนโกะ" สำหรับระบบเกมบอยแอดวานซ์ สามารถทำยอดจำหน่ายติดอันดับของตาราง"เดอะแฟมิซือท็อป 30" โดยเกมนี้สามารถทำยอดจำหน่ายรวมในช่วงนั้นได้ถึง 119,341 ชุด
พรรคคอมมิวนิสต์อินโดนีเซีย (แดง)

พรรคคอมมิวนิสต์อินโดนีเซีย (แดง)  เป็นพรรคการเมืองในอินโดนีเซียที่แยกตัวออกมาจากพรรคคอมมิวนิสต์อินโดนีเซียใน พ.ศ. 2490 บุคคลสำคัญในกลุ่มนี้ที่แยกตัวออกมาได้แก่ โมฮามัด โจนี, อามีร์ ฮูซิน และแอล. อา. กาซิม ในวันที่ 8-9 มีนาคม พ.ศ.2490 พวกเขาได้ก่อตั้งพรรคคอมมิวนิสต์แดงขึ้นมา เหตุที่แยกตัวออกมาเพราะมีความเห็นต่างกันเรื่องความเป็นผู้นำของซาร์โจโนในพรรคมากกว่าปัญหาในด้านทฤษฎี โจโนได้ต่อต้านแนวคิดของซาร์โจโนในการเปิดโอกาสให้มีการเจรจากับเนเธอร์แลนด์
พรรคคอมมิวนิสต์อินโดนีเซียได้ประกาศต่อต้านการแยกตัวและถือว่าตนเองเป็นตัวแทนของพรรคลัทธิมากซ์-เลนินเพียงพรรคเดียวในอินโดนีเซีย ในเดือนกรกฎาคม พ.ศ. 2491 พรรคคอมมิวนิสต์แดงเป็นหนึ่งในพรรคการเมือง 20 พรรค ที่ลงนามสนับสนุนโปรแกรมแห่งชาติ
กองทัพรัฐฉานเหนือ

กองทัพรัฐฉานเหนือ  เป็นกลุ่มติดอาวุธและเรียกร้องเอกราชของรัฐฉาน เน้นชาตินิยมไทใหญ่ เป็นกลุ่มที่ต่อสู้ต่อต้านสภาพัฒนาและสันติภาพแห่งรัฐในพม่า จัดเป็นกลุ่มติดอาวุธของพรรครัฐฉานก้าวหน้า
ประวัติ.
พรรครัฐฉานก้าวหน้าจัดตั้งขึ้นใน พ.ศ. 2514 โดยมีกองทัพรัฐฉานเหนือเป็นกลุ่มติดอาวุธ กองทัพได้เซ็นสัญญาสงบศึกกับทหารพม่าใน พ.ศ. 2532 หลังการเจรจากับสภาฟื้นฟูกฎหมายและกฎระเบียบแห่งรัฐ และได้ปกครองตนเองในเขตพิเศษ 3 ซึ่งเป็นพื้นที่ภายในรัฐฉาน ประกอบด้วย น้ำคำ ลางโค สีป้อ จอกแม เมืองสู ตังยาง เมืองใย เกสี และลาชิว ในขณะนั้น กลุ่มติดอาวุธมีทหารประมาณ 4.000 คน หลังจากเซ็นสัญญาสงบศึก กองทัพพม่ายังคงโจมตีพื้นที่ของกองทัพรัฐฉานภาคเหนือ ต่อมา ใน พ.ศ. 2548 พม่าต้องการให้กลุ่มนี้เปลี่ยนเป็นกองทัพป้องกันชายแดน สองในสามของกลุ่มยินดี แต่ที่เหลือปฏิเสธ ใน พ.ศ. 2557 กลุ่มนี้ได้ปะทะกับทหารพม่าในเกนสี มันซา และมีการสู้รบที่เมืองสูด้วย
ตะคีนโซ่

โซ่ ([só]) หรือที่เรียกร่วมกับคำนำหน้าชื่อว่า ตะคีนโซ่  เกิดเมื่อ พ.ศ. 2449 เป็นสมาชิกร่วมก่อตั้งพรรคคอมมิวนิสต์พม่าเมื่อ พ.ศ. 2472 และเป็นหนึ่งในตะคีน 30 คนที่ร่วมมือกับอองซานในการต่อสู้กับอังกฤษและญี่ปุ่นตามลำดับ ชีวิตส่วนใหญ่ของตะคีนโซ่หมดไปกับการต่อสู้ใต้ดินกับพรรคคอมมิวนิสต์ (พม่า) หรือพรรคธงแดงที่แยกตัวออกมาจากพรรคธงขาว เขาถูกกองทัพพม่าจับตัวได้ใน พ.ศ. 2513 และปล่อยตัวใน พ.ศ. 2517 หลังเหตุการณ์การก่อการกำเริบ 8888 ตะคีนโซเข้าร่วมกับพรรคเอกภาพและสันติภาพเพื่อเตรียมเข้าร่วมการเลือกตั้ง พ.ศ. 2533 แต่เขาเสียชีวิตไปก่อนเมื่อ 6 พฤษภาคม พ.ศ. 2532
นักรบนักศึกษาพม่า

นักรบนักศึกษาพม่า (Vigorous Burmese Student Warriors; ภาษาพม่า: မြန်မာ ကျောင်းသား စစ်သည်တော်များ အဖွဲ့) เป็นองค์กรที่ต่อต้านการปกครองของกองทัพพม่า องค์กรนี้กลายเป็นองค์กรก่อการร้ายในพ.ศ. 2542 หลังจากที่บุกยึดสถานทูตพม่าในกรุงเทพ 
หลังการเลือกตั้ง พ.ศ. 2533 ในพม่า นักศึกษาพม่าหัวรุนแรงจำนวนหนึ่งได้หนีออกนอกประเทศไปยังประเทศเพื่อนบ้านรวมทั้งประเทศไทย องค์กรนี้ก่อตั้งในเดือนสิงหาคม พ.ศ. 2542 แนวทางการต่อสู้ขององค์กรนี้ตรงกันข้ามกับการต่อสู้อย่างสันติของแนวร่วมประชาธิปไตยของมวลนักศึกษาพม่า ในวันที่ 1 ตุลาคม พ.ศ. 2542 สมาชิกของกลุ่มนี้ได้บุกเข้าสถานทูตพม่าในประเทศไทยและจับคนในสถานทูตเป็นตัวประกัน 89 คน กลุ่มนี้เรียกร้องการเจรจาอย่างเปิดเผยระหว่างสันนิบาตแห่งชาติเพื่อประชาชาติและรัฐบาลพม่า และจัดตั้งรัฐสภาตามผลการเลือกตั้ง พ.ศ. 2533 ต่อมา กลุ่มนี้ได้ยอมปล่อยตัวประกัน และรัฐบาลไทยจัดเฮลิคอปเตอร์ไปส่งกลุ่มดังกล่าวที่ชายแดนไทย-พม่า
สถาบันวัฒนธรรมประชาชน

สถาบันวัฒนธรรมประชาชน (Institute of People's Culture) หรือเลิมบากา เกอบูดายาอัน รักยัต (Lembaga Kebudajaan Rakjat) หรือเรียกในชื่อว่าเลอกรา (Lekra) เป็นขบวนการเรียนรู้เชิงสังคมที่มีความเกี่ยวข้องกับพรรคคอมมิวนิสต์อินโดนีเซีย ก่อตั้งเมื่อ พ.ศ. 2493 เลอกราได้ชักนำให้ศิลปินและนักเขียนดำเนินรอบตามหลักการสัจจสังคมนิยม กลุ่มนี้ถูกคว่ำบาตรไปพร้อมกับพรรคคอมมิวนิสต์หลังการเกิดขึ้นของขบวนการ 30 กันยายน 
ประวัติ.
เลอกราก่อตั้งในเดือนสิงหาคม พ.ศ. 2493 โดย เอ. เอส. ดารมาซึ่งเป็นเลขาธิการทั่วไปคนแรก การตั้งองค์กรนี้เป็นการตอบสนองต่อขบวนการเกอลังฆังซึ่งขบวนการเชิงสัจจนิยมและชาตินิยม กลุ่มนี้ได้ตีพิมพ์หนังสือมูกามิดะห์ (Mukamidah) ซึ่งหมายถึงการำเข้ามา และเป็นการเรียกร้องให้คนหนุ่มสาวโดยเฉพาะศิลปินและนักเขียน ให้เข้ามาร่วมก่อตั้งสาธารณรัฐประชาธิปไตยประชาชน ต่อมาใน พ.ศ. 2499 เลอกราได้ออกมาเชิญชวนอีกครั้งที่มีพื้นฐานบนสัจจสังคมนิยม ซึ่งเรียกร้องให้ศิลปินสนับสนุนความก้าวหน้าของสังคมและสะท้อนความเป็นจริงของสังคม แทนที่จะแสดงถึงจิตใจและอารมณ์ของมนุษย์ เลอกราจัดการประชุมระดับนานาชาติครั้งแรกที่สุรการ์ตาใน พ.ศ. 2502 ซึ่งได้เชิญประธานาธิบดีซูการ์โนเข้าร่วมด้วย
ใน พ.ศ. 2505 เลอกราได้เริ่มแสดงเสียงเรียกร้องให้ต่อต้านขบวนการของบุคคลต่างๆรวมทั้งผู้นำทางศาสนา ฮัขญี อัลดุล มาลิก การิม อัมรุลเลาะห์ และเอกสารของ เฮชบี ญาสซีน ตั้งแต่ พ.ศ. 2506 เป็นต้นมา เลอกราประกาศว่ามีสมาชิกราว 100,000 คนและมีสาขา 200 แห่ง และเริ่มถูกจับตาโดยกองกำลังรักษาความมั่นคงของกองทัพโดยใกล้ชิด หลังจากรัฐประหารที่ล้มเหลวในวันที่ 30 กันยายน มีการสังหารผู้ที่เกี่ยวข้องกับคอมมิวนิสต์อย่างกว้างขวาง เลอกราถูกมองว่าเป็นองค์กรที่เกี่ยวข้องกับคอมมิวนิสต์ในที่สุดองค์กรนี้ถูกคว่ำบาตรไป
โรลันโด นาบาร์เรเต

โรลันโด นาบาร์เรเต (Rolando Navarrete) นักมวยสากลชาวฟิลิปปินส์ เกิดเมื่อ 14 กุมภาพันธ์ พ.ศ. 2500 ที่จังหวัดโกตาบาโตเดลซูร์ สถิติการชก 74 ครั้ง ชนะ 57 (น็อก 33) เสมอ 3 แพ้ 14 
ประวัติ.
นาบาร์เรเตขึ้นชกมวยสากลครั้งแรกเมื่อ 17 กุมภาพันธ์ พ.ศ. 2516 ชนะคะแนน เอดดี คลีเมนทอส จากนั้น ขึ้นชกชนะเป็นส่วนใหญ่ที่ ฟิลิปปินส์ จนได้ครองแชมป์ฟิลิปปินส์รุ่นแบนตัมเวตเมื่อ 15 กุมภาพันธ์ พ.ศ. 2518 ชนะคะแนน คอนราโด วาสเควซ แต่พอป้องกันแชมป์ครั้งแรกก็แพ้คะแนน เฟอร์นานโด กาบาเนลา เสียแชมป์ไปเมื่อ 1 ตุลาคม พ.ศ. 2518 จากนั้น นาวาเรตตเตขึ้นชกนอกรอบ ชนะน็อก เบอร์นาเบ้ วิลลาแคมโป อดีตแชมป์โลกชาวฟิลิปปินส์ในยกที่ 2 เมื่อ พ.ศ. 2519 และได้ชิงแชมป์ OPBF รุ่นแบนตัมเวตที่ว่างที่เกาหลีใต้เมื่อ 17 มิถุนายน พ.ศ. 2520 แพ้คะแนน คิม ยุงชิกไม่ได้แชมป์ เคยชกแพ้น็อก ถนอมจิต สุโขทัย ยก 9 ที่ ฟิลิปปินส์ จากนั้น ได้ครองแชมป์ฟิลิปปินส์รุ่นเฟเทอร์เวตและซูเปอร์เฟเทอร์เวต ใน พ.ศ. 2521 และได้ชกแก้มือกับถนอมจิตอีกครั้ง ใน พ.ศ. 2522 แต่ทำได้แค่เสมอ 
นาบาร์เรเตยังคงชกชนะอย่างต่อเนื่องจนได้ชิงแชมป์โลกรุ่นซูเปอร์เฟเทอร์เวต WBC เมื่อ 27 เมษายน พ.ศ. 2523 แพ้น็อก อเล็กซิส อากูเอลโล ยก 5 ที่เปอร์โตริโก ไม่ได้แชมป์ นาบาร์เรเตขึ้นชกชนะรวดที่ ฮาวายอีก 4 ครั้ง ก็ได้ครองแชมป์ NABF รุ่นซูเปอร์ฟลายเวต เมื่อ 19 พฤษภาคม พ.ศ. 2524 ชนะคะแนน จอห์นนี่ ซาโต ที่ ฮาวาย จากนั้น ได้ชิงแชมป์โลกรุ่นซูเปอร์เฟเทอร์เวต WBC อีกครั้งเมื่อ 29 สิงหาคม พ.ศ. 2524 คราวนี้เป็นฝ่ายชนะน็อก คอร์นีเลียส โบซา-เอ็ดเวิร์ด ยก 5 ที่ อิตาลี ได้แชมป์มาครอง ป้องกันแชมป์ได้ 1 ครั้ง ก่อนจะเสียแชมป์ไปเมื่อ 29 พฤษภาคม พ.ศ. 2525 แพ้น็อก ราฟาเอล ลิมอน ยก 12 ที่ สหรัฐ
หลังจากเสียแชมป์โลก นาบาร์เรเตขึ้นชกชนะอีก 4 ครั้ง ก่อนจะไปชกแพ้น็อก มาริโอ มาร์ติเนซ ยก 5 ที่สหรัฐใน พ.ศ. 2527 จากนั้น เขาหยุดชกไป 4 ปี กลับมาชกอีกครั้งใน พ.ศ. 2531 และขึ้นชกชนะเป็นส่วนใหญ่แต่ก็ไม่มีโอกาสชิงแชมป์โลก และยังชกแก้มือ ชนะคะแนน ราฟาเอล ลิมอน คู่ปรับเก่าที่เคยเสียแชมป์โลกให้ได้สำเร็จ ใน พ.ศ. 2531 นาบาร์เรเตได้ชิงแชมป์อีกครั้งเดียวเมื่อ 17 กุมภาพันธ์ พ.ศ. 2533 โดยขึ้นชิงแชมป์เงารุ่นไลต์เวต WBC แพ้คะแนนโดยเทคนิค รามอน มาร์เชนา นาบาร์เรเตขึ้นชกครั้งสุดท้ายเมื่อ 31 กรกฎาคม พ.ศ. 2534 แพ้น็อก วิลเลียม มากาฮิน ยก 6 ที่ ฟิลิปปินส์ แล้วก็แขวนนวมไป
ณัฐพล สุวะดี

ณัฐพล สุวะดี (สกุลเดิม อัครพงศ์ปรีชา; ยศ ว่าที่พันตรี) อดีตนายทหารประจำหน่วยบัญชาการถวายความปลอดภัยรักษาพระองค์ กระทรวงกลาโหม อดีตราชองครักษ์ เป็นบุตรของอภิรุจ และวันทนีย์ สุวะดี พื้นเพเดิมเป็นชาวสมุทรสาคร มีศักดิ์เป็นน้องชายของท่านผู้หญิงศรีรัศมิ์ สุวะดี อดีตพระวรชายาในพระบาทสมเด็จพระวชิรเกล้าเจ้าอยู่หัว ขณะยังทรงดำรงพระราชอิสริยยศเป็น สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร และนอกจากนี้ยังเป็นพระมาตุลาในสมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร
ในเดือนพฤศจิกายน พ.ศ. 2557 ณัฐพลถูกออกหมายจับฐานร่วมกันข่มขืนใจให้กระทำการใดไม่กระทำการใด โดยทำให้กลัวว่าจะเกิดอันตรายต่อชีวิตร่างกาย หรือเสรีภาพ โดยมีอาวุธโดยร่วมกันตั้งแต่ห้าคนขึ้นไป และหน่วงเหนี่ยว หรือกักขัง หรือกระทำด้วยประการใดให้ผู้อื่นปราศจากเสรีภาพในร่างกาย และให้ผู้อื่นนั้นกระทำการใดให้แก่ผู้กระทำ หรือบุคคลอื่น และร่วมกันลักทรัพย์ จากกรณีเดียวกันกับพลตำรวจโท พงศ์พัฒน์ ฉายาพันธุ์ อดีตผู้บัญชาการตำรวจสอบสวนกลาง นอกจากนี้ณัฐพลยังถูกถอดยศทหาร และถูกไล่ออกจากราชการ
เครื่องราชอิสริยาภรณ์.
ณัฐพลเคยได้รับและถูกเรียกคืนเครื่องราชอิสริยาภรณ์ ชั้นสูงสุดตระกูลต่าง ๆ ดังนี้
รัฐมนตรีว่าการกระทรวงกลาโหมสหรัฐ

รัฐมนตรีว่าการกระทรวงกลาโหม  เป็นผู้นำของกระทรวงกลาโหมสหรัฐ อันเป็นส่วนบริหารของกองทัพสหรัฐ และยังเป็นสมาชิกระดับสูงในคณะรัฐมนตรีสหรัฐ รัฐมนตรีว่าการกระทรวงกลาโหมมีอำนาจบังคับบัญชากองทัพ เป็นรองแต่เพียงประธานาธิบดีสหรัฐ ซึ่งดำรงตำแหน่งเป็นผู้บัญชาการทหารสหรัฐทุกเหล่าทัพ
รัฐมนตรีว่าการกระทรวงกลาโหมจะถูกแต่งตั้งโดยประธานาธิบดี ผ่านคำแนะนำและความยินยอมของวุฒิสภา ผู้มีสิทธิ์ได้รับแต่งตั้งเป็นรัฐมนตรีว่าการกระทรวงกลาโหมจะต้องเป็นพลเรือน หากเป็นอดีตนายทหารสัญญาบัตรจะต้องปลดประจำการแล้วไม่ต่ำกว่าเจ็ดปี (ตามหลักการพลเรือนคุมทหาร) กฎหมายกำหนดให้รัฐมนตรีว่าการกระทรวงกลาโหมเป็นหนึ่งในสมาชิกสภาความมั่นคงแห่งชาติ
รมว.กลาโหมจะไม่รับคำสั่งจากผู้ใดนอกจากประธานาธิบดี กฎหมายกำหนดให้รมว.กลาโหมเป็นผู้มีอำนาจลำดับสองในสายบังคับบัญชากองทัพ ซึ่งทำหน้าที่ควบคุมบังคับบัญชาทุกเหล่าทัพในสังกัดกระทรวงกลาโหม (ซึ่งมีอยู่หกเหล่าทัพ) รมว.กลาโหมถือเป็นผู้เดียวนอกจากประธานาธิบดี ที่มีอำนาจสั่งโยกย้ายสังกัดของกำลังพล ข้ามระหว่างสามทบวงทหาร (ทบวงทหารบก, ทบวงทหารเรือ และทบวงทหารอากาศ) และระหว่างสิบเอ็ดหน่วยบัญชาการรบรวม
รายนาม.
บุคคลทีอยู่ในตำแหน่งรัฐมนตรีว่าการกระทรวงกลาโหมยาวนานที่สุดคือ โรเบิร์ต แม็กนามารา โดยดำรงตำแหน่งทั้งสิ้น 2,595 วัน และบุคคลที่ดำรงตำแหน่งยาวนานเป็นลำดับสองคือ ดอนัลด์ รัมส์เฟลด์ ดำรงตำแหน่งทั้งสิ้น 2,585 วัน และผู้ที่ดำรงตำแหน่งสั้นที่สุดคือ วิลเลียม พี. คลีเมนส์ ดำรงตำแหน่งเพียง 39 วัน
<templatestyles src="Legend/styles.css" />  หมายถึง "รักษาการ"
สมุลแว้ง

สมุลแว้ง [สะ-หฺมุน-ละ-แว้ง], ขนุนมะแวง, อบเชยญวน หรือ ฝนแสนห่า (ชื่อวิทยาศาสตร์: "Cinnamomum bejolghota") เป็นพืชในวงศ์ Lauraceae เป็นไม้ยืนต้นขนาดเล็ก เปลือกหอม หนา ลอกได้เป็นแผ่น ไม่ค่อยแตกกิ่ง เปลือกสีอมเทา ใบเดี่ยว เนื้อใบหนาคล้ายหนัง ใบรูปรี ด้านบนของใบมีเส้นแขนงใบออกจากจุดโคนใบเป็นร่องลึกเด่นชัด 3 เส้น ก้านใบค่อนข้างใหญ่ ช่อดอกออกที่ปลายยอด ดอกออกเป็นช่อใหญ่ แตกแขนงใกล้ยอด ผลมีเนื้อ อวบน้ำ รูปรีหรือค่อนข้างกลม
สมุลแว้งใช้เป็นพืชสมุนไพร พบครั้งแรกในไทยที่อำเภอบ่อไร่ จังหวัดตราด เมื่อ 29 พฤศจิกายน พ.ศ. 2467 โดยหมอคาร์ ชาวไอริช พืชชนิดนี้เดิมใช้ชื่อวิทยาศาสตร์ว่า" Temmodaphne thailandica" ซึ่งชื่อสปีชีส์ตั้งเป็นเกียรติแก่ประเทศไทย ส่วนชื่อสกุลตั้งเป็นเกียรติให้กับ ศ.ดร. เต็ม สมิตินันท์
เฮียเฮียะ

เฮียเฮียะ หรือ เหี่ยเฮี๊ยะ (ชื่อวิทยาศาสตร์: "Artemisia argyi"; #เปลี่ยนทาง "ไอ้เย่"; แปลตามตัว "ใบไอ้"; จีนแต้จิ๋ว: hian7 hiêh8,) เป็นชื่อในตำรับยาภาษาจีนที่ใช้ใบของพืชที่เรียก ไอ้เฉ่า (จีนตัวย่อ: 艾草; จีนตัวเต็ม: 艾葉; พินอิน: "ài cǎo") หรือ โกฐจุฬาจีน ภาษามลายูเรียก"อูลัมมักวัน" เป็นไม้ล้มลุกอายุหลายปีอยู่ในสกุลโกฐจุฬาลัมพา และเป็นพืชท้องถิ่นในจีน ญี่ปุ่น และไซบีเรีย มีกลิ่นหอมแรง ใช้เป็นยาสมุนไพรรักษาตับ ม้าม และ ไตและใช้กินเป็นอาหารจีนเจ้อเจียงที่เรียก "ชิงถฺวาน" (青团) และอาหารจีนแคะ "เฉ่าอากุ้ย" (草仔粿)
ลักษณะทางพฤกษศาสตร์.
เฮียเฮียะ ("A. argyi") เป็นไม้ล้มลุกอายุหลายปี ลำต้นตั้งตรงสีเทา สูงประมาณหนึ่งเมตรมีกิ่งสั้น และมีเหง้า
ก้านใบเป็นรูปไข่ ใบรูปหอกกว้าง หยักเว้าลึก ขอบใบจัก สีเทาเขียวและปกคลุมด้วยต่อมผลิตน้ำมันขนาดเล็ก ใบด้านบนมีขนนิ่ม ๆ อยู่ประปราย ด้านล่างสีเทาขาว มีขนหนาแน่นจำนวนมาก ใบความยาวประมาณ 6 เซนติเมตร เป็นใบประกอบสามส่วน ใบประดับเรียบง่ายเป็นรูปใบหอกยาว
ช่อดอกเป็นช่อใบแคบ ดอกไม้แต่ละดอกมีสีเหลืองซีด มีลักษณะเป็นทรงกระบอก และฐานดอกกระจุกเป็นครึ่งทรงกลม ดอกกลางเป็นกะเทย ส่วนดอกข้างดอกเป็นตัวเมีย กลีบดอกแคบและพับเป็นทรงกระบอก
ทั้งต้นมีกลิ่นหอมแรง
การแพร่กระจายและถิ่นที่อยู่.
เฮียเฮียะเป็นพืชทนแล้ง (xerophile) ปรับตัวให้เจริญเติบโตในที่แห้งแล้ง ได้แก่บนเนินเขาที่แห้งแล้ง ริมฝั่งแม่น้ำสูงชัน ขอบของป่าโอ๊ค แนวชายฝั่ง ที่รกร้างว่างเปล่า ตามริมถนนและทางรถไฟ เจริญเติบโตได้ดีกว่าและมีกลิ่นหอมมากขึ้นเมื่อในพื้นที่แห้งแล้งและดินเลว
การใช้ประโยชน์.
ในทางวัฒนธรรม.
ชาวจีนภาคใต้ (ตอนใต้ของแม่น้ำแยงซี) ใช้ร่วมกับใบว่านน้ำแขวนประตูในช่วงเทศกาลเรือมังกรเพื่อปัดเป่าวิญญาณร้าย ส่งกลิ่นหอมระเรื่อ และสามารถใช้กินเป็นอาหารในเทศกาลเช็งเม้ง
การใช้เป็นอาหาร.
เป็นอาหารพื้นเมืองทางตอนใต้ของจีน บริเวณมณฑลเจ้อเจียง เช่น ขนมนึ่งใส่เฮียเฮียะ ที่กินก่อนและหลังเทศกาลเช็งเม้ง โดยการบดนวดแป้งข้าวเหนียวไปพร้อมกับใบเฮียเฮียะสด อาจผสมด้วยถั่วลิสง งา น้ำตาล และไส้อื่นๆ (ในบางพื้นที่จะมีการใส่ถั่วเขียวเพิ่ม) แล้วนึ่ง เรียก "ชิงถฺวาน" และในอาหารจีนแคะก่อนนึ่ง ใช้ก้อนแป้งอัดลงแม่พิมพ์พร้อมใส้เป็นรูปต่าง ๆ เรียก "เฉาอากุ้ย"
ในลุ่มน้ำตงเจียงในกวางตุ้ง ชาวบ้านเก็บใบเฮียเฮียะสดและยอดอ่อนในฤดูหนาวและฤดูใบไม้ผลิเพื่อบริโภคเป็นผัก ในอาหารของชาวจีนแคะในเหมย์โจวใช้ใบแห้งหมัก และยัดลงในท้องไก่ ใส่ขิงหั่นบาง ๆ แล้วนึ่ง หรือต้มแกงไก่ รวมกับเนื้อลำไย และอื่นๆ
การใช้เป็นยาสมุนไพร.
โดยการเก็บใบเฮียเฮียะ ในฤดูใบไม้ผลิและฤดูร้อนเมื่อขณะออกดอก และตากในที่ร่ม
ในการแพทย์แผนจีน ถือว่ามีคุณสมบัติขม ฉุน และอุ่น และสัมพันธ์กัการบรักษาตับ ม้าม และ ไตใบใช้เป็นยาแก้ไอขับเสมหะใช้เป็นยาห้ามเลือด บรรเทาปวด ช่วยการเพิ่มปริมาณเลือดไปยังบริเวณอุ้งเชิงกรานและกระตุ้นการมีประจำเดือน ช่วยรักษาภาวะมีบุตรยาก ประจำเดือน โรคหอบหืด และไอ 
อาจใช้ในการรมยา (moxibustion) ซึ่งเป็นรูปแบบการรักษาด้วยการเผาสมุนไพรเฮียเฮียะ (โกศจุฬาลัมพา) ในรูปกรวยหรือแท่ง หรือเป็นลูกกลมอัดที่เสียบไว้กับปลายเข็มฝัง เพื่อรมบริเวณจุดฝังเข็มตามตำแหน่งของเส้นลมปราณ
ใช้ในยาต้มแบบอย่างเดียว หรือกับสารอื่น ๆ
ใบสดสามารถบดและปั่นและคั้นน้ำผลไม้ ชาวโอรังอัซลีในรัฐเปรัก ประเทศมาเลเซียใช้ใบสดเคี้ยวแก้ไอ
น้ำมันระเหยสามารถสกัดจากใบและใช้ในการรักษาโรคหอบหืดและหลอดลมอักเสบ โดยมีวัตถุประสงค์เพื่อฉีดพ่นลงบนหลังลำคอและช่วยบรรเทาอาการได้อย่างรวดเร็ว ใบมีฤทธิ์ต้านแบคทีเรียและแสดงให้เห็นว่ามีประสิทธิภาพในการต่อต้าน "Staphylococcus aureus, Bacillus dysenteriae, Bacillus subtilis, Bacillus typhi, Escherichia coli" และ "Pseudomonas"
เการพ

ในเรื่องมหาภารตะ เการพ คือกลุ่มโอรส 100 พระองค์ ที่สืบเชื้อสายจากท้าวธฤตราษฎร์ ประสูติจากพระนางคานธารีธิดาของแห่งนครคันธาระนอก 
ทุหศาลา เป็นพระราชธิดาองค์เดียวและเป็นบุตรคนสุดท้ายของเการพ เป็นชายาของชัยทรัถ จากนี้กลุ่มเการพยังมีน้องชายต่างมารดาชื่อยุยุตสุ
ชัค เฮเกล

ชาลส์ ทิโมธี เฮเกล  หรือ ชัค เฮเกล  เป็นนักการเมืองชาวอเมริกันซึ่งเคยตำแหน่งรัฐมนตรีว่าการกระทรวงกลาโหมสหรัฐอเมริกาคนที่ 24 ตั้งแต่เดือนกุมภาพันธ์ ค.ศ. 2013–2015 และเป็นสมาชิกวุฒิสภาจากรัฐเนแบรสกา ตั้งแต่ ค.ศ. 1995 ถึง 2009
ในการเลือกตั้งประธานาธิบดีสหรัฐอเมริกา ค.ศ. 2008 เฮเกลเป็นหนึ่งในบุคคลที่ถูกมองว่า จะได้เข้าร่วมคณะรัฐมนตรีสหรัฐ ไม่ว่าบารัค โอบามาหรือจอห์น แมคเคนจะชนะการเลือกตั้ง ทั้งนี้ระหว่างการเลือกตั้งนั้น จอห์น แมคเคนเคยให้สัมภาษณ์ "เดอะนิวยอร์กไทมส์" ว่า "เป็นเกียรติอย่างยิ่งที่จะได้ชัคมาอยู่ด้วย เขาจะเป็นรัฐมนตรีฯ ต่างประเทศที่เยี่ยมยอด"
เมื่อเริ่มดำรงตำแหน่งรัฐมนตรีว่าการกระทรวงกลาโหมในกุมภาพันธ์ ค.ศ. 2013 ต่อจากลีออน พาเนตตาในเดือนพฤษภาคมปีเดียวกัน เขาได้เริ่มเดินทางเยือนหลายประเทศในเอเชียซึ่งในอดีตเคยเป็นฐานที่มั่นทางทหารของสหรัฐอเมริกาในยุคสงครามเย็น นี่เป็นหนึ่งในความพยายามของสหรัฐที่จะเข้าไปมีบทบาทในเอเชียหลังถอนตัวออกมานานนับทศวรรษ 
ในเดือนกรกฎาคม 2013 เฮเกลแถลงข่าวผลการดำเนินงานที่ผ่านมาในตำแหน่งรัฐมนตรีว่าการกระทรวงกลาโหมของเขา จากวิกฤติการณ์ร่างกฎหมายว่าด้วยงบประมาณแผ่นใน ค.ศ. 2013 ก่อนหน้านั้น ทำให้เฮเกลเห็นว่าสหรัฐควรประหยัดงบประมาณด้านการทหาร หนึ่งในตัวเลือกที่เขาให้ความสำคัญ คือการลดขนาดของกองเรือบรรทุกเครื่องบินจาก 11 เหลือ 8 กองเรือ เฮเกลยังได้ผลักดันบรรดาเจ้าหน้าที่ระดับสูงของกองกำลังรักษาดินแดน (National Guard) ให้จัดสรรเงินและสิทธิประโยชน์แก่เจ้าหน้าที่ที่มีสถานภาพเป็นคู่ครองรักร่วมเพศ ซึ่งเป็นหน่วยงานที่ขึ้นตรงต่อกระทรวงกลาโหมสหรัฐ
ระหว่างการดำรงตำแหน่งรัฐมนตรีว่าการกระทรวงกลาโหมของเขา ยังเป็นช่วงเวลาที่สหรัฐนั้นขัดแย้งกับรัสเซียอย่างรุนแรงที่สุดในรอบหลายปี อันเนื่องมาจากวิกฤตการณ์ไครเมีย นอกจากนี้ยังเป็นช่วงเวลาที่ในภูมิภาคอาหรับมีกลุ่มก่อการร้ายอิสลามหัวรุนแรงที่เรียกตนเองว่า รัฐอิสลามอิรักและเลแวนต์ ที่มีกำลังพลและอาวุธมาก เข้ายึดเมืองต่าง ๆ ในหลายชาติอาหรับและสังหารผู้คนอย่างโหดเหี้ยม ทำให้กองทัพสหรัฐและชาติพันธมิตรต้องออกปฏิบัติการปราบปราม
สิทธิศักดิ์ ตาระพัน

สิทธิศักดิ์ ตาระพัน ชื่อเล่น ขวัญ เป็นนักฟุตบอลชาวไทย ปัจจุบัน เขาทำหน้าที่ร่วมกับสโมสรฟุตบอลราชนาวีในการแข่งขันไทยพรีเมียร์ลีก
ประวัติ.
สิทธิศักดิ์ ตาระพัน เคยทำหน้าที่ร่วมกับทีมสโมสรฟุตบอลธนาคารกรุงเทพในการแข่งขันไทยพรีเมียร์ลีก 2551 โดยในวันที่ 1 มีนาคมของปีดังกล่าว ทีมของเขาได้เสมอกับทีมสโมสรฟุตบอลมหาวิทยาลัยกรุงเทพ ที่ 0 ประตูต่อ 0
พ.ศ. 2555 สิทธิศักดิ์ได้เป็นนักฟุตบอลในสังกัดสโมสรฟุตบอลบีบีซียู ในการแข่งขันไทยพรีเมียร์ลีก โดยในวันที่ 2 มิถุนายน ทีมของเขาได้เป็นฝ่ายเสมอกับทีมสโมสรฟุตบอลบีอีซี เทโรศาสน ที่ 1 ประตูต่อ 1
วันที่ 28 เมษายน พ.ศ. 2556 สิทธิศักดิ์ได้ทำหน้าที่ร่วมกับสโมสรฟุตบอลบีบีซียู ในการแข่งขันยามาฮ่าลีกวัน โดยทีมของเขาได้เสมอกับทีมสโมสรฟุตบอล ปตท. ระยอง ที่ 1 ประตูต่อ 1
ศูนย์กีฬาอ่าวเชินเจิ้น

ศูนย์กีฬาอ่าวเชินเจิ้น  เป็นสนามกีฬาแห่งใหม่ตั้งอยู่ที่เมืองเชินเจิ้น มณฑลกวางตุ้ง ประเทศจีน ใน ค.ศ. 2011 สนามกีฬาแห่งนี้จะเป็นสนามกีฬาหลักของ กีฬามหาวิทยาลัยโลกฤดูร้อน 2011
ยิน

ยิน หรือ จิน  เป็นเครื่องดื่มแอลกอฮอล์แบบกลั่นที่มีรสชาติโดดเด่นจากผลจูนิเปอร์เบอร์รี (Juniperus communis)
ยินมีต้นกำเนิดมาจากสุรากลั่นสำหรับยารักษาโรคซึ่งถูกทำขึ้นโดยพระนักบวชและนักเล่นแร่แปรธาตุทั่วทั้งยุโรป โดยเฉพาะอย่างยิ่งในฝรั่งเศสตอนใต้ ฟลานเดอร์ และเนเธอร์แลนด์ เพื่อเปลี่ยนให้กลายเป็นอควาวิตจากการกลั่นด้วยองุ่นและธัญพืช จากนั้นจึงกลายเป็นเป้าหมายของการพาณิชย์ในอุตสาหกรรมสุรา ยินปรากฏในอังกฤษภายหลังจากการนำเสนอเจนิเฟอร์ ซึ่งเป็นสุราของดัตซ์และเบลเยียมซึ่งแต่เดิมเป็นยารักษาโรค แม้ว่าการพัฒนาครั้งนี้จะเกิดขึ้นนับตั้งแต่ต้นศตวรรษที่ 17 แต่เหล้ายินได้เริ่มแพร่หลายในภายหลังจากวิลเลมแห่งออเรนจ์ จนนำไปสู่การปฏิวัติอันรุ่งโรจน์ ค.ศ. 1688 และการจำกัดการนำเข้าสุราบรั่นดีจากฝรั่งเศสในเวลาต่อมา
ปัจจุบัน ยินถูกผลิตขึ้นในรูปแบบที่แตกต่างจากส่วนผสมสมุนไพรที่หลากหลายทำให้เกิดรูปแบบและฉลากสินค้าที่แตกต่างกันออกไป รองจากจูนิเปอร์ ยินถูกปรุงแต่งด้วยกลิ่นพฤกษชาติ/สมุนไพร เครื่องเทศ ดอกไม้หรือผลไม้ หรือมักจะผสมผสานเข้าด้วยกัน นิยมบริโภคด้วยการผสมกับน้ำโทนิก (Tonic water) ยินยังมักจะถูกใช้เป็นสุราพื้นฐานในการผลิตเครื่องดื่มแอลกอฮอล์ที่ถูกปรุงแต่งด้วยยิน เช่น สโล ยิน ซึ่งถูกผลิตขึ้นตามธรรมเนียมโดยการเติมผลไม้ สารปรุงแต่งกลิ่นรส และน้ำตาล
เกาะปูลูไว

เกาะปูลูไว หรือเกาะไว (Koh Wai, Poulo Wai; หรือ Wai Islands) เป็นกลุ่มของเกาะขนาดเล็กสองเกาะที่ไม่มีผู้คนอยู่อาศัยในอ่าวไทย เกาะนี้อยู่ห่างจากชายฝั่ง 95 กิโลเมตร ไปทางตะวันตกเฉียงใต้ของจังหวัดพระสีหนุ อยู่ในเขตการปกครองของจังหวัดกำปอต เกาะทั้งสองอยู่ห่างกัน 1.4 กิโลเมตร
ประวัติ.
เกาะนี้ตั้งในพื้นที่ทับซ้อนทางทะเลระหว่างกัมพูชา ไทย และเวียดนาม ในเดือนพฤษภาคม พ.ศ. 2518 พื้นที่เกาะนี้และเกาะใกล้เคียงคือเกาะตางเป็นพื้นที่ที่เกิดกรณีมายาเกซ อีกเดือนต่อมา เกิดการปะทะระหว่างกองทัพประชาชนเวียดนามกับเขมรแดงเพื่อแย่งสิทธิ์ครอบครองเกาะนี้ ทหารเวียดนามได้ออกจากเกาะไวในเดือนสิงหาคม
เกาะไวเป็นสถานที่ที่ไม่ให้นักท่องเที่ยวไปเยือนเป็นเวลานาน ปัจจุบันสามารถเข้าไปท่องเที่ยวได้ แต่ระยะทางไกลเกินกว่าจะไปกลับได้ในวันเดียว ต้องค้างคืนที่เกาะ
เสียดาย (เพลงธงไชย แมคอินไตย์)

"เสียดาย" เป็นซิงเกิลแรกของธงไชย แมคอินไตย์ จากอัลบั้ม "ธ.ธง" (2537) ประพันธ์เนื้อร้องโดย สีฟ้า (นิ่ม สีฟ้า) แต่งทำนองและเรียบเรียงโดย กฤษณ์ โชคทิพย์พัฒนา 
เวอร์ชันคัฟเวอร์.
เวอร์ชันบอดี้สแลม.
ในปี พ.ศ. 2552 เพลง "เสียดาย" ถูกขับร้องใหม่โดยวงบอดี้สแลม ออกจำหน่ายในวันที่ 26 มิถุนายน พ.ศ. 2552 มิวสิกวิดีโอนั้นเป็นรูปแบบแอนิเมชั่น โดยเพลงนี้ถูกรวมใน "Play" อัลบั้มโปรเจกเฉลิมฉลองครบรอบ 25 ปีของจีเอ็มเอ็ม แกรมมี่
พรรคอาเจะฮ์รุ่งเรืองปลอดภัย

พรรคอาเจะฮ์รุ่งเรืองปลอดภัย  เป็นพรรคการเมืองในระดับท้องถิ่นของอินโดนีเซีย เข้าร่วมการเลือกตั้งใน พ.ศ. 2552 ในจังหวัดอาเจะฮ์ ผู้นำพรรคคือ ฆาซาลี อับบัส ซึ่งเป็นนักร้อง กวี และเคยเป็นสมาชิกพรรคสหพัฒนาการมาก่อน พรรคนี้ได้ 8 ที่นั่งในอาเจะฮ์
สมเด็จพระมหาสังฆราช (เนิล เตียง)

สมเด็จพระมหาสังฆราช (นิล เตียง สุวณฺณเกสโร) (เอกสารภาษาไทยบางแห่งระบุชื่อตัวของท่านว่า "เที่ยง") (พ.ศ. 2367 - พ.ศ. 2457) เป็นสมเด็จพระสังฆราชฝ่ายมหานิกาย พระองค์ที่ 1 ในรัชกาลสมเด็จพระหริรักษ์รามมหาอิศราธิบดี (พระองค์ด้วง) ประสูติเมื่อวันอาทิตย์ที่ 4 กรกฏาคม พ.ศ. 2367 ที่เมืองโพธิบาท อำเภอเคียนสวาย จังหวัดกันดาล
พระประวัติ.
ทรงเป็นพระโอรสองค์ใหญ่ในคุณพ่อนิล และคุณแม่ลึก ในปี พ.ศ.2374 เมื่อทรงมีพระชนมายุเพียง 8 พรรษา ขณะนั้นเกิดศึกใหญ่ระหว่างทัพญวนและทัพสยาม บริเวณเมืองเคียนสวาย ซึ่งเป็นพื้นที่พิพาท ทั้งสองฝ่ายต่างต้องการยึดครองดินแดนเขมร ครอบครัวของพระองค์พร้อมด้วยราษฎรจำนวนมากถูกทัพสยามจับกวาดต้อนไปเป็นเชลย โดยขณะทรงพระเยาว์ พร้อมกับคุณย่าทรงถูกส่งไปพำนักที่กรุงเทพมหานคร ที่กรุงเทพฯ พระองค์ได้พบกับคุณป้า (ชื่อเผ่า) ซึ่งเป็นนางข้าหลวงในราชสำนักสยาม และเป็นผู้รับใช้ใกล้ชิดพระองค์ด้วง ซึ่งในขณะนั้นทรงประทับเป็นองค์เจ้าชายแห่งกรุงกัมพูชา และตกอยู่ในความดูแลของราชสำนักสยามด้วยเช่นกัน ส่วนสมาชิกครอบครัวอื่นของพระองค์ถูกส่งไปพำนัก ณ เมืองมงคลบุรี จังหวัดพระตะบอง
บรรพชาและการอุปสมบท.
ทรงบรรพชาเป็นสามเณรเมื่อวันที่ 22 พฤษภาคม พ.ศ. 2378 ในพระอุโบสถวัดมหาธาตุยวราชรังสฤษฎิ์ แขวงพระบรมมหาราชวัง เขตพระนคร กรุงเทพมหานคร โดยมีสมเด็จพระอริยวงศญาณ สมเด็จพระสังฆราช (ด่อน) เป็นพระอุปัชฌาย์ เมื่อวันที่ 22 กรกฎาคม พ.ศ. 2388 ทรงอุปสมบทในพระอุโบสถวัดพระศรีรัตนศาสดาราม ในพระบรมมหาราชวัง กรุงเทพมหานคร โดยมีสมเด็จพระอริยวงษญาณ สมเด็จพระสังฆราช (นาค) วัดราชบูรณะ เป็นพระอุปัชฌาย์ พระพรหมมุนี (ถึก) วัดพระเชตุพนวิมลมังคลาราม เป็นพระกรรมวาจาจารย์ และพระธรรมอุดม (แสง) วัดอรุณราชวราราม เป็นพระอนุสาวนาจารย์ ได้รับนามฉายาว่า “สุวณฺเกสโร”
นิวัติกลับประเทศกัมพูชา.
เมื่อทรงมีพระชนมายุ 26 พรรษา ในพ.ศ. 2393 พระองค์ได้กราบลาและขอพระราชทานพระพรลาจากสมเด็จพระสังฆราช ครั้นเสด็จกลับถึงประเทศกัมพูชา สมเด็จพระหริรักษ์รามาอิศราธิบดี (พระองค์ด้วง) ได้กราบอาราธนาให้อยู่พำนักในกัมพูชา และทรงแต่งพระราชสาส์นถวายแด่สมเด็จพระสังฆราช เพื่อแจ้งการเสด็จกลับของพระองค์
การสถาปนาเป็นสมเด็จพระมหาสังฆราชแห่งกรุงกัมพูชา.
เมื่อทรงมีพระชนมายุ 34 พรรษา ใน พ.ศ. 2401 สมเด็จพระหริรักษ์รามาอิศราธิบดี ทรงสถาปนาพระพรหมมุนี (นิล เตียง) ขึ้นดำรงสมณศักดิ์เป็น สมเด็จพระมหาสังฆราช แห่งกรุงกัมพูชา ในปีถัดมา พ.ศ. 2402 ได้มีพระราชพิธีสถาปนาอย่างเป็นทางการ พร้อมด้วยพิธีถวายน้ำกลศและน้ำสังข์ ที่กรุงอุดงมีชัย ทรงได้รับพระนามเต็มว่า สมเด็จพระมหาสังฆราชา คณาธิบดี สิริบรมบพิตร สังฆนายก ดิลกโลกาจริยอุดม บรมเมธาสังฆเถระ มหาสังฆราช ธัมมิกวโรดม บรมบพิตร อธิบดีแห่งคณะสงฆ์ในกรุงกัมพูชา เจตรัฐ มหาอินทปัตนคร บวรบุรีรมย์ อุดมราชนิเวศน์ มหาอรรคนายก
สิ้นพระชนม์.
ทรงสิ้นพระชนม์ด้วยพระโรคชรา เมื่อทรงมีพระชนมายุได้ 90 พรรษา เมื่อวันพฤหัสบดี วันที่ 2 ตุลาคม พ.ศ. 2457 เวลา 00.40 น. ณ พระตำหนัก วัดอุณาโลม กรุงพนมเปญ
เจ้าชายซังกเย

เจ้าชายซังกเย อีดัม (상계군 이담,常溪君 李湛, 1769 - 20 พฤศจิกายน 1786) เป็นเจ้าชายแห่งราชวงศ์โชซ็อนมีพระนามแรกประสูติว่า อีจุน (이준,李濬) และมีฐานันดรศักดิ์เป็นพระราชปิตุลาของพระเจ้าช็อลจง กษัตริย์องค์ที่ 25 แห่งโชซ็อน
เจ้าชายซังกเยเป็นพระราชปนัดดาองค์โตในพระเจ้าย็องโจและเป็นพระราชนัดดาองค์แรกในเจ้าชายรัชทายาทซาโด โดยเป็นพระโอรสองค์แรกในเจ้าชายอึนออนพระโอรสองค์ที่ 3 ของเจ้าชายรัชทายาทซาโด
ฮง กุก-ย็อง ราชเลขาของพระเจ้าช็องโจได้ขอให้พระเจ้าช็องโจ รับเจ้าชายซังกเยเป็นพระโอรสบุญธรรมให้แก่พระสนมวอนบิน ตระกูลฮง แห่งพยองซานที่เป็นน้องสาวของตนซึ่งสิ้นพระชนม์ตั้งแต่เข้าวังมาได้เพียง 1 ปีเท่านั้น
พระชนม์ชีพ.
เมื่อพระเจ้าช็องโจ รับเจ้าชายซังกเยเป็นพระโอรสบุญธรรมให้แก่พระสนมวอนบินใน ค.ศ.1779 แล้วก็พระราชทานพระนามให้ใหม่ว่า เจ้าชายวานพุง (완풍군,完豊君) และเปลี่ยนพระนามจาก จุน (준,濬)เป็น ดัม (담,湛) เจ้าชายซังกเยเป็นพระโอรสองค์แรกของเจ้าชายอึนออนพระอนุชาในพระเจ้าช็องโจกับพระชายาจากตระกูลซงซึ่งเป็นธิดาของซงนักฮยู และอภิเษกกับพระชายาจากตระกูลซิน
หลังจากที่พระสนมวอนบินสิ้นพระชนม์ทำให้ฮงกุกยองคิดว่าน้องสาวของตนถูก พระนางฮโยอึย พระมเหสีของพระเจ้าช็องโจทำให้สิ้นพระชนม์จึงวางแผนลอบปลงพระชนม์พระมเหสีแต่แผนการล้มเหลวทำให้คิมจงซูได้โอกาสแก้แค้นแทนพวกโนรนทูลยุยงให้พระเจ้าช็องโจ ประหารชีวิตฮงกุกยองในข้อหาปลงพระชนม์พระมเหสีและข้อหาก่อกบฏเพื่อยกเจ้าชายซังกเยขึ้นครองราชย์แทนแต่ด้วยความที่เป็นคนสนิทและเชื่อใจฮงกุกยองมาโดยตลอดจึงเนรเทศแทนและฮงกุกยองก็เสียชีวิตในปี ค.ศ.1781
เจ้าชายซังกเยหลังจากที่ฮงกุกยองโดนเนรเทศและเสียชีวิตไปแล้วก็เสวยยาพิษฆ่าตัวตายในวันที่ 20 พฤศจิกายน ค.ศ.1786 ซึ่งเป็นปีเดียวกับที่เจ้าชายรัชทายาทมุนฮโยและพระสนมอึยบินสิ้นพระชนม์รวมพระชนมายุเพียง 17 พรรษา
ก็ดี

ก็ดี เป็นซิงเกิลแรกของธงไชย แมคอินไตย์ จากอัลบั้ม ธงไชย วิลเลจ (2549) ประพันธ์คำร้องโดย มนัสวิน นันทเสน (ติ๊ก ชีโร่) แต่งทำนองและเรียบเรียงโดย ธนวัฒ สืบสุวรรณ ออกจำหน่ายในวันที่ 21 กันยายน พ.ศ. 2549
การตอบรับ.
เพลง ก็ดี ได้อันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 1 ตุลาคม พ.ศ. 2549 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
กองทัพตรินิแดดและโตเบโก

กองทัพตรินิแดดและโตเบโก มีชื่อเรียกอย่างเป็นทางการว่า กองกำลังป้องกันตนเองตรินิแดดและโตเบโก  เป็นองค์การทหารรับผิดชอบต่อการป้องกันสาธารณรัฐตรินิแดดและโตเบโก ประกอบด้วยกรมตรินิแดดและโตเบโก หน่วยยามฝั่ง กองบินและกำลังสำรอง
จะได้ไม่ลืมกัน

"จะได้ไม่ลืมกัน" เป็นเพลงประกอบภาพยนตร์ "ความจำสั้น แต่รักฉันยาว" ขับร้องโดย ธงไชย แมคอินไตย์ ประพันธ์เนื้อร้องโดย สีฟ้า (นิ่ม สีฟ้า) ทำนองและเรียบเรียงโดย วัฒนกร ศรีวัง
เพลง "จะได้ไม่ลืมกัน" ได้อันดับสูงสุด 4 จากการจัดอันดับของอีเอฟเอ็ม ในชาร์ตของ 94.0 อีเอฟเอ็ม ท็อป 20 ชาร์ต ประจำวันที่ 29 มีนาคม พ.ศ. 2552 และได้รับรางวัลเฉลิมไทยอวอร์ด ครั้งที่ 7 ประจำปี 2552 สาขาเพลงประกอบจากภาพยนตร์ไทยแห่งปี ในวันที่ 20 มีนาคม พ.ศ. 2552 ซึ่งจัดโดยสมาชิกเว็บไซต์ พันทิป.คอม โต๊ะเฉลิมไทย
มีไหมใครสักคน

"มีไหมใครสักคน" เป็นเพลงประกอบละครโทรทัศน์เรื่อง "วันนี้ที่รอคอย" ในปี พ.ศ. 2556 ออกอากาศทางช่อง 7 ขับร้องโดย ธงไชย แมคอินไตย์ 
เพลง "มีไหมใครสักคน" ประพันธ์เนื้อร้องโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 15 มิถุนายน พ.ศ. 2556 และมิวสิกวิดีโอนี้เผยแพร่ครั้งแรกในยูทูบวันที่ 16 กรกฎาคม พ.ศ. 2556 ซึ่งมิวสิกวิดีโอนั้นเป็นภาพจากฉากในละคร "วันนี้ที่รอคอย" สลับกับภาพการอัดเสียงเพลงนี้ของเบิร์ด
การตอบรับ.
เพลง "มีไหมใครสักคน" ได้ติดชาร์ตสูงสุดอันดับ 1 ใน 100 ของชาร์ตหมวดเพลง GMM Gmember Chart Top 5 ประจำวันที่ 17 มิถุนายน พ.ศ. 2556 จากเว็บไซต์ Gmember ภายใน 2 วัน
เม็สเซอร์ชมิท เบเอ็ฟ 109

เม็สเซอร์ชมิท เบเอ็ฟ 109  เป็นเครื่องบินขับไล่ของเยอรมันในสมัยสงครามโลกครั้งที่สอง ซึ่งระหว่างนั้นเป็นสันหลังของกองกำลังเครื่องบินขับไล่ของลุฟท์วัฟเฟอ เบเอ็ฟ109 ได้แสดงให้เห็นเป็นครั้งแรกในการปฏิบัติภารกิจในช่วงสงครามกลางเมืองสเปน ปี ค.ศ. 1937 และยังคงอยู่ในประจำการในช่วงอยู่ในช่วงเริ่มยุคเจ็ตเมื่อสงครามโลกครั้งที่สองยุติในปี ค.ศ. 1945 มันเป็นหนึ่งในเครื่องบินขับไล่ที่ล้ำหน้ามากที่สุดในยุคสมัยนั้น รวมถึงคุณสมบัติต่างๆ เช่น การก่อสร้างตัวถังแบบไร้โครง(Monocoque)ด้วยเหล็กทั้งหมด หลังคาปิด และฐานพับเก็บล้อลงจอด มันได้ขับเคลื่อนด้วยของเหลวระบายความร้อน เครื่องยนต์ของเครื่องบิน V12-กลับด้าน ตั้งแต่ปลายปี ค.ศ. 1941 เบเอ็ฟ109 ได้รับการเสริมอย่างต่อเนื่องโดยฟ็อคเคอ-วุล์ฟ เอ็ฟเว 190 มันได้ถูกเรียกโดยทั่วไปว่า เม 109 บ่อยมากที่สุดโดยนักบินฝ่ายสัมพันธมิตรและแม้กระทั่งท่ามกลางเสืออากาศเยอรมันของพวกเขาเอง แม้ว่านี่จะไม่ใช่ชื่ออย่างเป็นทางการของเยอรมัน. 
เบเอ็ฟ 109 ถูกออกแบบโดย วิลลี เม็สเซอร์ชมิท และโรแบร์ท ลุสเซอร์ ที่ทำงานในการอากาศยานบาวาเรีย  ในช่วงต้นปลายปี ค.ศ. 1930 ในขณะที่ 109 ได้ถูกเข้าใจว่าเป็นเครื่องบินสกัดกั้น รุ่นต่อมาก็ได้รับการพัฒนาเพื่อตอบสนองภารกิจหลายอย่าง เช่น เครื่องบินทิ้งระเบิดคุ้มกัน เครื่องบินขับไล่-ทิ้งระเบิด เครื่องบินขับไล่กลางวัน กลางคืน และสภาพอากาศทุกชนิด เครื่องบินโจมตีภาคพื้นดินและเครื่องบินลาดตระเวน มันได้ถูกส่งมอบและปฏิบัติการโดยหลายรัฐในช่วงสงครามโลกครั้งที่สองและได้ประจำการอยู่ในหลายประเทศเป็นเวลาหลายปีหลังสงคราม เบเอ็ฟ109 เป็นเครื่องบินที่มีการผลิตที่มากที่สุดในประวัติศาสตร์ ด้วยจำนวนทั้งหมด 33,984 ลำที่ถูกผลิตขึ้นนับตั้งแต่ปี ค.ศ. 1936 ถึง เมษายน ค.ศ. 1945
ไพลดำ

ไพลดำ หรือ ปูเลยดำ (ชื่อวิทยาศาสตร์: "Zingiber ottensii") อยู่ในวงศ์ Zingiberaceae ภาษามลายูเรียก กูญิตเตอรุซฮีตัม ภาษากะเหรี่ยงเรียกแบล๊ะโค่ซู ชาวโอรังอัซลีในรัฐเปรัก ประเทศมาเลเซียใช้น้ำคั้นจากเหง้ารักษาอาการติดเชื้อแบคทีเรียทุกชนิดชาวกะเหรี่ยงนำลำต้นใต้ดินมารับประทานสดหรือต้มน้ำดื่มใช้เป็นยารักษาโรคกระเพาะอาหาร
สกุลข่า

สกุลข่า หรือAlpinia เป็นสกุลของพืชในวงศ์ Zingiberaceae ตั้งตามชื่อของ Prospero Alpini นักพฤกษศาสตร์ชาวอิตาลีในศตวรรษที่ 17 เป็นพืชพื้นเมืองในเอเชีย ออสเตรเลียและหมู่เกาะแปซิฟิก หลายสปีชีส์ใช้ปลูกเป็นไม้ประดับ 
สปีชีส์.
สกุลนี้เป็นสกุลใหญ่ที่สุดในวงศ์ขิง.มีสมาชิกประมาณ 230 สปีชีส์ สปีชีส์ในสกุลนี้ได้แก่:
<templatestyles src="Div col/styles.css"/>
วอลเลย์บอลชายทีมชาติรัสเซีย

วอลเลย์บอลชายทีมชาติรัสเซีย  เป็นทีมชาติของประเทศรัสเซีย ทีมนี้ได้รับการบริหารโดยสหพันธ์วอลเลย์บอลรัสเซีย และเป็นส่วนหนึ่งในการแข่งขันวอลเลย์บอลระดับนานาชาติ
ทีมนี้ลงแข่งขันในช่วง ค.ศ. 1949 ถึง 1991 ในฐานะสหภาพโซเวียต และในฐานะเครือรัฐเอกราช ใน ค.ศ. 1992
ข่าลิง

ข่าลิง หรือ , ชื่อวิทยาศาสตร์: "Alpinia conchigera" หรือ "Languas conchigera" อยู่ในวงศ์ Zingiberaceae ภาษามลายูเรียก เลิงกุอัสเกอจิล ( ) เป็นไม้ล้มลุก มีเหง้าใต้ดิน เนื้อในสีขาว ชาวโอรังอัซลีในรัฐเปรัก ประเทศมาเลเซีย ใช้เหง้าสับละเอียดสำหรับกระตุ้นการย่อยอาหาร
เมื่อยเลื้อย

เมื่อยเลื้อย (ชื่อวิทยาศาสตร์: "Gnetum leptostachyum") อยู่ในวงศ์ Gnetaceae ชาวโอรังอัซลีในรัฐเปรัก ประเทศมาเลเซียนำทั้งต้นต้มในน้ำ ใช้ดื่มลดไข้ ชาวกะเหรี่ยงนำน้ำไหลออกมาจากเครือที่ถูกตัดใส่ในแผลไฟไหม้ทำให้แผลยุบลง
วอลเลย์บอลชายทีมชาติตุรกี

วอลเลย์บอลชายทีมชาติตุรกี  เป็นทีมชาติของประเทศตุรกี ทีมนี้ได้รับการบริหารโดยสมาคมวอลเลย์บอลแห่งตุรกี และเป็นส่วนหนึ่งในการแข่งขันวอลเลย์บอลระดับนานาชาติ
ปลาแฮลิบัต

ปลาแฮลิบัต  เป็นชื่อสามัญที่ใช้เรียกปลาในอันดับปลาซีกเดียว ในสกุล "Hippoglossus" ซึ่งอยู่ในวงศ์ Pleuronectidae รวมถึงปลาซีกเดียวชนิดอื่น ในวงศ์อื่นบางชนิดด้วย โดยคำว่า "แฮลิบัต" มีที่มาจากคำในภาษาอังกฤษกลางว่า "haly" (ศักดิ์สิทธิ์) และ "butt" (ปลาซีกเดียว) เป็นปลาที่ได้รับความนิยมในวันสำคัญทางศาสนาคริสต์คาทอลิก
ปลาแฮลิบัตเป็นปลาซีกเดียวที่มีขนาดใหญ่ นับเป็นปลาซีกเดียวที่มีขนาดใหญ่ที่สุดในโลก มีความยาวเต็มที่ที่พบคือเกือบ 3 เมตร น้ำหนักกว่า 50 กิโลกรัม พบกระจายพันธุ์ในซีกโลกทางเหนือที่มีอุณหภูมิหนาวเย็น ทั้งมหาสมุทรแอตแลนติกและมหาสมุทรแปซิฟิก 
เนื้อของปลาแฮลิบัตมีสีขาว เนื้อแน่นคล้ายปลาหิมะ ไขมันต่ำ มีราคาแพง สามารถนำไปปรุงอาหารได้หลากหลายรายการ เช่น ฟิชแอนด์ชิป นับเป็นปลาเศรษฐกิจที่สำคัญอีกชนิดหนึ่ง
ปลาแฮลิบัตเป็นปลาที่หากินและอาศัยอยู่ตามพื้นทะเล ลักษณะเหมือนกับปลาซีกเดียวทั่วไป คือ ลำตัวด้านบนที่มีตา จะเป็นสีน้ำตาลหรือเขียว ด้านล่างจะราบแบนเป็นสีขาวสะอาด ในระยะที่เป็นปลาวัยอ่อน ตาทั้งสองข้างจะยังอยู่คนละซีกเหมือนปลาทั่วไป และว่ายน้ำเหมือนปลาแซลมอน จนกระทั่งอายุได้หกเดือนจึงจะกลับด้านมาอยู่ซีกเดียวกัน
กินอาหารตามพื้นทะเล ได้แก่ สัตว์ทะเลต่าง ๆ รวมถึงปลาแฮลิบัตหรือปลาซีกเดียวตัวอื่น ๆ ด้วย และตกเป็นอาหารของสัตว์ทะเลนักล่า เช่น วาฬเพชฌฆาต, สิงโตทะเล, ปลาฉลามแซลมอน
การจำแนก.
แบ่งออกได้เป็น 2 ชนิด
ปลาแฮลิบัต (สกุล)

ปลาแฮลิบัต  เป็นสกุลของปลาในอันดับปลาซีกเดียว ในสกุล "Hippoglossus" (/ฮิป-โป-กลอส-ซัส/) จัดอยู่ในวงศ์ปลาลิ้นหมาตาข้างขวา (Pleuronectidae)
เป็นปลาซีกเดียว หรือปลาลิ้นหมา ที่มีขนาดใหญ่ที่สุดในโลก อาศัยและหากินอยู่ตามพื้นทะเลในซีกโลกทางตอนเหนือ แบ่งออกได้เป็น 2 ชนิด คือ
จัดเป็นปลาเศรษฐกิจที่มีความสำคัญ เนื้อแน่นสีขาว มีไขมันต่ำ ใช้ปรุงเป็นอาหารได้หลากหลายชนิด 
โดยที่คำว่า "Hippoglossus" นั้น มาจากคำภาษากรีกว่า "hippos" หมายถึง "ม้า" และ "glossa" หมายถึง "ลิ้น"
ปลาหมอลายเมฆ

ปลาหมอลายเมฆ หรือ ปลาหมอนิมโบโครมิส  เป็นปลาน้ำจืดในสกุล "Nimbochromis" (/นิม-โบ-โคร-มิส/) ในวงศ์ปลาหมอสี (Cichlidae) จัดเป็นปลาหมอสีที่พบได้เฉพาะในทะเลสาบมาลาวี รวมถึงแหล่งน้ำอื่นใกล้เคียงเท่านั้น
ปลาหมอลายเมฆ มีลักษณะเฉพาะ คือ ตามลำตัวมีลวดลายที่ดูแปลก เป็นจ้ำ ๆ มีสีน้ำตาลอยู่บนพื้นสีเหลือง ดูคล้ายกากบาทหรือตัวอักษร X หรือลายพรางของทหาร สีบริเวณส่วนหัวเป็นสีน้ำเงิน มีขนาดประมาณ 25-30 เซนติเมตร โดยที่คำว่า "Nimbochromis" ที่ใช้เป็นชื่อสกุลนั้นมาจากภาษาละติน 2 คำ คือ "Nimbo" ที่หมายถึง "เมฆในฤดูฝน" และ "chromis" ที่หมายถึง "ปลาหมอสี" อันหมายถึง ลวดลายบนตัวปลา
การจำแนก.
แบ่งออกได้เป็น 5 ชนิด
โดยทุกชนิดนิยมเลี้ยงเป็นปลาสวยงาม นับเป็นปลาหมอสีอีกสกุลหนึ่งที่ได้รับความนิยมและเลี้ยงกันมานาน
ปลาหมอลิฟวิงสโตน

ปลาหมอลิฟวิงสโตน (ชื่อวิทยาศาสตร์: "Nimbochromis livingstonii") ปลาน้ำจืดชนิดหนึ่ง ในวงศ์ปลาหมอสี (Cichlidae)
จัดเป็นปลาหมอลายเมฆ หรือปลาหมอในสกุล "Nimbochromis" ชนิดหนึ่ง อาศัยอยู่ในทะเลสาบมาลาวี และแหล่งน้ำใกล้เคียง โดยเฉพาะทางตอนใต้ โดยชื่อวิทยาศาสตร์นั้นตั้งขึ้นเพื่อเป็นเกียรติแก่ เดวิด ลิฟวิงสโตน นักสำรวจทวีปแอฟริกาชาวสกอต
เป็นปลาที่มีลวดลายสีน้ำตาลเข้มอยู่บนพื้นลำตัวสีขาวหรือสีครีมเด่นชัด มีขนาดโตเต็มที่ประมาณ 20-25 เซนติเมตร ตัวผู้มีขนาดใหญ่กว่าตัวเมีย โดยใช้สีและลวดลายที่โดดเด่นนี้ในการปรับสีสันให้กลมกลืนกับสภาพแวดล้อม เพื่อใช้ในการล่าเหยื่อ โดยจะปรับสีลำตัวให้กลมกลืนกับพื้นทราย และแกล้งทำเป็นตายด้วยการนอนนิ่ง ๆ เมื่อมีปลาขนาดเล็กว่ายผ่านเข้ามา ก็จะฮุบด้วยความรวดเร็ว และกลับไปนอนนิ่ง ๆ อีกครั้ง ซึ่งชื่อในภาษาพื้นเมืองเรียกปลาหมอลิฟวิงสโตนว่า "คาลิงโกโน" ("kalingono") หมายถึง "นอนหลับ" และอาจจัดว่าเป็นปลาเพียงชนิดเดียวที่โลกที่สามารถกระทำเช่นนี้ได้ 
ปลาหมอลิฟวิงสโตนตัวผู้ในช่วงผสมพันธุ์จะมีสีสันสวยงามเป็นพิเศษ สีพื้นบริเวณลำตัวที่เป็นสีขาวก็จะกลายเป็นสีฟ้าหรือบางครั้งก็เป็นสีน้ำเงิน ในธรรมชาติชอบทำรังและวางไข่บนพื้นทรายใกล้กับโขดหิน ปลาตัวผู้จะปล่อยน้ำเชื้อออกมาผสมกับไข่ก่อน จากนั้นตัวเมียค่อยอมไข่เหล่านั้นไว้ในปาก ซึ่งผิดกับปลาหมอสีอมไข่ทั่วไปที่มักอมไข่ก่อนแล้วค่อยปล่อยน้ำเชื้อเข้าปฏิสนธิ
นิยมเลี้ยงเป็นปลาสวยงาม โดยใช้ชื่อว่าเป็นปลาหมอลายเมฆที่มีสีสันสวยงามที่สุด โดยพฤติกรรมในที่เลี้ยงมักจะไม่ค่อยทำแกล้งตายเหมือนปลาในธรรมชาติ
บันเทิงคดีแนวอวกาศ

บันเทิงคดีแนวอวกาศ  เป็นแนวย่อยแนวหนึ่งของนิยายวิทยาศาสตร์ที่เกี่ยวพันกับสงครามในอวกาศ สงครามระหว่างดวงดาว บทประโลมโลก ล้อเลียนเสียดอัศวิน มีการดำเนินเรื่องเกือบทั้งหมดในอวกาศ นิยายแนวนี้มักกล่าวถึงกับความขัดแย้งระหว่างฝ่ายต่าง ๆ รวมถึงอาวุธตลอดจนเทคโนโลยีล้ำยุค บันเทิงคดีแนวอวกาศเฟื่องฟูในคริสต์ทศวรรษ 1930 และกลายเป็นที่นิยมในงานทุกแขนงตั้งแต่วรรณกรรม, ภาพยนตร์, การ์ตูน, ละครโทรทัศน์ และวิดีโอเกม บันเทิงคดีแนวอวกาศที่มีชื่อเสียงโด่งดัง เช่น "สถาบันสถาปนา" โดยไอแซค อสิมอฟ, "สตาร์ วอร์ส" โดยจอร์จ ลูคัส
คำว่า "space opera" เริ่มปรากฎใน ค.ศ. 1941 ในยุคสงครามโลกครั้งที่สอง และคำนี้ก็เริ่มเป็นที่ยอมรับขึ้นในคริสต์ทศวรรษ 1960 บันเทิงคดีแนวอวกาศเป็นแนวที่อยู่ตรงข้ามกับบันเทิงคดีแนววิทยาศาสตร์หนัก (hard science fiction) ซึ่งมุ้งเน้นไปที่การนำเสนอความก้าวหน้าทางเทคโนโลยีและนวัตกรรม และมีเนื้อเรื่องอิงอยู่บนหลักวิทยาศาสตร์แห่งความเป็นจริง ทั้งในด้านฟิสิกส์ จักรวาลวิทยา คณิตศาสตร์ และชีววิทยาอย่างเคร่งครัด
พรทิพย์ ณรงค์เดช

คุณหญิงพรทิพย์ ณรงค์เดช (สกลุเดิม; พรประภา) (7 กรกฎาคม พ.ศ. 2489 - 16 ตุลาคม พ.ศ. 2556) เป็นผู้ก่อตั้งบริษัท เคพีเอ็น กรุ๊ป คอร์ปอเรชั่น จำกัด และอดีตผู้จัดการใหญ่ บริษัท สยามกลการ จำกัด
อีกทั้งคุณหญิงพรทิพย์ก็ยังทำงานด้านสังคมอีกนับไม่ถ้วน โดยเข้าร่วมเป็นสมาชิกสมาคมและมูลนิธิต่าง ๆ เช่น มูลนิธิรามาธิบดี มูลนิธิช่วยการศึกษากรุงเทพมหานคร มูลนิธิราชประชาสมาสัยในพระบรมราชูปถัมภ์
ประวัติ.
คุณหญิงพรทิพย์ เป็นบุตรสาวของถาวร พรประภา ผู้ก่อตั้งสยามกลการ กับนางรำไพ พรประภา มีพี่น้อง 3 คน ได้แก่ นางพรทิวา พรประภา คุณหญิงพรทิพย์ ณรงค์เดช และ นายพรเทพ พรประภา ประธานกรรมการธนาคารกรุงเทพ
คุณหญิงพรทิพย์ ณรงค์เดช ได้รับปริญญาศิลปกรรมศาสตรดุษฎีบัณฑิตกิตติมศักดิ์ สาขาวิชาดนตรีและการแสดง มหาวิทยาลัยบูรพา เมื่อปี พ.ศ. 2551
ด้านธุรกิจ.
สยามกลการ.
คุณหญิงพรทิพย์ ขึ้นรับตำแหน่งประธานกรรมการของสยามกลการ หลังจากถาวร พรประภา เสียชีวิต
แยกตัวกับสยามกลการ.
เมื่อปี พ.ศ. 2536 คุณหญิงพรทิพย์ได้แยกตัวออกจากสยามกลการ ออกมาปลุกปั้นธุรกิจของตนเองร่วมกับสามี คือ เกษม ณรงค์เดช ที่ทำก่อนหน้านี้ ในชื่อ "บริษัท เคพีเอ็น กรุ๊ป คอร์ปอเรชั่น จำกัด" (KPN Group Corporation Co., Ltd.) โดยจะเน้นไปทางธุรกิจผลิตชิ้นส่วนรถจักรยานยนต์เป็นหลัก
ชีวิตส่วนตัว.
คุณหญิงพรทิพย์ สมรสกับ ดร.เกษม ณรงค์เดช เมื่อวันที่ 1 กันยายน พ.ศ. 2512 และมีบุตรชายด้วยกัน 3 คน คือ
การเสียชีวิต.
เมื่อวันที่ 16 ตุลาคม พ.ศ. 2556 เวลา 07.00 น คุณหญิงพรทิพย์ ณรงค์เดชถึงแก่อนิจกรรมลงด้วยภาวะหัวใจล้มเหลว
วอลเลย์บอลชายทีมชาติคิวบา

วอลเลย์บอลชายทีมชาติคิวบา  เป็นทีมชาติของประเทศคิวบา ทีมนี้ได้รับการบริหารโดยสหพันธ์วอลเลย์บอลคิวบา และเป็นส่วนหนึ่งในการแข่งขันวอลเลย์บอลระดับนานาชาติ
ตะคีนเมียะ

ตะคีนเมียะ ([θəkʰɪ̀ɰ̃ mja̰]) เกิดเมื่อ 7 ตุลาคม พ.ศ. 2440 เป็นทนายความและนักกฎหมายชาวพม่า สำเร็จการศึกษาจากมหาวิทยาลัยย่างกุ้ง เคยเป็นรัฐมนตรีว่าการกระทรวงกิจการภายในในพม่าก่อนได้รับเอกราช เมียะและคณะรัฐมนตรีอีก 6 คนรวมทั้งนายกรัฐมนตรีอองซานถูกลอบสังหารในวันที่ 19 กรกฎาคม พ.ศ. 2490 ในย่างกุ้ง วันที่ 19 กรกฎาคมกลายเป็นวันผู้พลีชีพในพม่า สวนสาธารณะตะคีนเมียะในย่างกุ้งตั้งชื่อเพื่อเป็นเกียรติแก่เขา
เจ้าจ่ามทุน

เจ้าจ่ามทุน หรือที่ในภาษาพม่าออกเสียงว่า ซะซานทู่น ([saʔ.sàɰ̃.tʰʊ́ɰ̃]) เกิดเมื่อ 30 พฤษภาคม พ.ศ. 2449 เป็นเจ้าฟ้าไทใหญ่แห่งเมืองปอน และเป็นรัฐมนตรีประจำเขตเทือกเขาในรัฐบาลพม่าก่อนได้รับเอกราช เขาเป็นผู้ลงนามในความตกลงเวียงปางหลวงเพื่อก่อตั้งพม่ายุคใหม่ เจ้าฟ้าจ่ามทูนถูกยิงพร้อมกับรัฐมนตรีคนอื่น ๆ และอองซานเมื่อวันที่ 19 กรกฎาคม พ.ศ. 2490 ที่ย่างกุ้ง เขาเสียชีวิตในตอนบ่ายของวันที่ 20 กรกฎาคม วันที่ 19 กรกฎาคมกลายเป็นวันผู้พลีชีพในพม่า
บะไคง์

บะไคง์ ([ba̰.kʰàɪ̯ɰ̃]) หรือที่เรียกร่วมกับคำนำหน้าชื่อว่า ม่านบะไคง์  เกิดเมื่อ 26 ตุลาคม พ.ศ. 2446 เป็นนักการเมืองชาวพม่าและดำรงตำแหน่งรัฐมนตรีว่าการกระทรวงอุตสาหกรรมในรัฐบาลพม่าก่อนได้รับเอกราช เขาเป็นชาวกะเหรี่ยง นับถือศาสนาพุทธเถรวาทและเป็นประธานสหภาพเยาวชนกะเหรี่ยง บะไคง์และคณะรัฐมนตรีอีก 6 คนรวมทั้งนายกรัฐมนตรีอองซานถูกลอบสังหารในวันที่ 19 กรกฎาคม พ.ศ. 2490 ในย่างกุ้ง วันที่ 19 กรกฎาคมกลายเป็นวันผู้พลีชีพในพม่า
บะโช

บะโช ([ba̰.t͡ɕʰò]) เกิดเมื่อ 24 เมษายน พ.ศ. 2436 เป็นนักการเมืองและนักหนังสือพิมพ์ชาวพม่า และดำรงตำแหน่งรัฐมนตรีว่าการกระทรวงสารสนเทศในพม่าก่อนได้รับเอกราช บะโชและรัฐมนตรีในรัฐบาลอีก 6 คนถูกลอบสังหารพร้อมกับนายกรัฐมนตรีอองซานในวันที่ 19 กรกฎาคม พ.ศ. 2490 ในย่างกุ้ง วันที่ 19 กรกฎาคมกลายเป็นวันผู้พลีชีพในพม่า เขายังเป็นประธานที่ประชุมสหภาพการค้าแห่งพม่าด้วย
โก-ทเว่

โก-ทเว่ ([kò.tʰwé]; ค.ศ. 1929 – 19 กรกฎาคม ค.ศ. 1947) เป็นเจ้าหน้าที่รักษาความปลอดภัยที่ถูกฆ่าพร้อมกับการลอบสังหารคณะรัฐมนตรีพม่าก่อนได้รับเอกราชเมื่อ 19 กรกฎาคม ค.ศ. 1947 เขาเข้าร่วมการประชุมในฐานะผู้รักษาความปลอดภัยให้กับอู้ยาซะ รัฐมนตรีว่าการกระทรวงศึกษาธิการและการวางแผนแห่งชาติ โก-ทเว่เป็นคนเดียวที่ไม่ได้เป็นเจ้าหน้าที่ใด ๆ ที่ถูกสังหารในวันนั้น ส่วนผู้เสียชีวิตอีก 8 คน เป็นรัฐมนตรี 7 คนและรัฐมนตรีช่วยว่าการ 1 คน เขามีอายุเพียง 18 ปีในวันที่ถูกลอบสังหาร